
诪址转职谞执讬' 讗讜止专 诇职讗址专职讘旨指注指讛 注指砖讉指专 讘旨讜止讚职拽执讬谉 讗侄转 讛侄讞指诪值抓 诇职讗讜止专 讛址谞旨值专 讻旨讎诇 诪指拽讜止诐 砖讈侄讗值讬谉 诪址讻职谞执讬住执讬谉 讘旨讜止 讞指诪值抓 讗值讬谉 爪指专执讬讱职 讘旨职讚执讬拽指讛 讜旨讘址诪旨指讛 讗指诪职专讜旨 砖讈职转旨值讬 砖讈讜旨专讜止转 讘旨址诪旨址专职转旨值祝 诪指拽讜止诐 砖讈侄诪旨址讻职谞执讬住执讬谉 讘旨讜止 讞指诪值抓 讘旨值讬转 砖讈址诪旨址讗讬 讗讜止诪职专执讬诐 砖讈职转旨值讬 砖讈讜旨专讜止转 注址诇 驻旨职谞值讬 讻旨讎诇 讛址诪旨址专职转旨值祝 讜旨讘值讬转 讛执诇旨值诇 讗讜止诪职专执讬诐 砖讈职转旨值讬 砖讈讜旨专讜止转 讛址讞执讬爪讜止谞讜止转 砖讈侄讛值谉 讛指注侄诇职讬讜止谞讜止转:

	诪转谞讬' 讗讜专 诇讗专讘注讛 注砖专 讘讜讚拽讬谉 讗转 讛讞诪抓. 驻''讛 砖诇讗 诇注讘讜专 注诇讬讜 讘讘诇 讬专讗讛 讜讘诇 讬诪爪讗 讜拽砖讛 诇专''讬 讻讬讜谉 讚爪专讬讱 讘讬讟讜诇 讻讚讗诪专 讘讙诪' (讚祝 讜:) 讛讘讜讚拽 爪专讬讱 砖讬讘讟诇 讜诪讚讗讜专讬讬转讗 讘讘讬讟讜诇 讘注诇诪讗 住讙讬 讗诪讗讬 讛爪专讬讻讜 讞讻诪讬诐 讘讚讬拽讛 讻诇诇 讜谞专讗讛 诇专''讬 讚讗注''讙 讚住讙讬 讘讘讬讟讜诇 讘注诇诪讗 讛讞诪讬专讜 讞讻诪讬诐 诇讘讚讜拽 讞诪抓 讜诇讘注专讜 砖诇讗 讬讘讗 诇讗讻诇讜 讜讻谉 诪砖诪注 诇拽诪谉 (讚祝 讬:) 讚讘注讬 专讘讗 讻讻专 讘砖诪讬 拽讜专讛 讜讻讜' 讗讜 讚诇诪讗 讝讬诪谞讬谉 讚谞驻诇 讜讗转讬 诇诪讬讻诇讬讛 讜讛讟注诐 砖讛讞诪讬专讜 讻讗谉 讟驻讬 诪讘砖讗专 讗讬住讜专讬 讛谞讗讛 砖诇讗 讛爪专讬讻讜 诇讘注专诐 诪砖讜诐 讚讞诪抓 诪讜转专 讻诇 讛砖谞讛 讜诇讗 谞讗住专 专拽 讘驻住讞 讜诇讗 讘讚讬诇讬 诪讬谞讬讛 讻讚讗诪专 诇拽诪谉 (讚祝 讬讗.) 讜诇讗 讚诪讬 诇讘砖专 讘讞诇讘 讜注专诇讛 讜讻诇讗讬 讛讻专诐 砖讗讬住讜专诐 谞讜讛讙 讗讬住讜专 注讜诇诐 讜谞讝讬专 谞诪讬 讗讬住讜专讬讛 砖专讬 诇讗讞专讬谞讬 讗讬 谞诪讬 砖讗谞讬 讞诪抓 砖讛讞诪讬专讛 讘讜 转讜专讛 诇注讘讜专 讘讘诇 讬专讗讛 讜讘诇 讬诪爪讗 讛讞诪讬专讜 讞讻诪讬诐 诇讘讚讜拽 讜诇讘注专讜 讗驻讬诇讜 讛讬讻讗 讚讘讬讟诇讜 诪砖讜诐 讚讬诇诪讗 讗转讬 诇诪讬讻诇讬讛 讜谞专讗讛 诇专砖讘''讗 讚讗驻讬诇讜 诇驻讬 讟注诐 讛讗讞专讜谉 爪''诇 讚讛讞诪讬专讜 讞讻诪讬诐 讘讻诇 讞诪抓 讗驻讬' 讘讞诪抓 谞讜拽砖讛 讜注诇 讬讚讬 转注专讜讘转 讗祝 注诇 讙讘 讚诇讬讻讗 讘诇 讬专讗讛 诇驻专''转 讘专讬砖 讗诇讜 注讜讘专讬谉 (讚祝 诪讘.) 讚讛讗 讗诪专 砖讬讗讜专 讬砖专祝 讜讛讬讬谞讜 讞诪抓 谞讜拽砖讛 讻讚诪讜讻讞 讛转诐 讜讗讬讻讗 诇诪''讚 谞诪讬 讛转诐 讚讻''砖 讞诪抓 讙诪讜专 注诇 讬讚讬 转注专讜讘转 诪砖诪注 讚讗住讜专 诇讛砖讛讜转讜 讚讗讬 诪讜转专 诇讛砖讛讜转讜 讗诪讗讬 讬砖专祝 讬砖讛讛 讗讜转讜 注讚 讗讞专 讛驻住讞 讜讬讛讗 诪讜转专 讗驻讬诇讜 诇专讘讬 讬讛讜讚讛 讚诇讗 讗住专 专讘讬 讬讛讜讚讛 讞诪抓 讗讞专 讛驻住讞 讗诇讗 讘讞诪抓 讙诪讜专 讚讗讬讻讗 讙' 拽专讗讬 诇转讜讱 讝诪谞讜 讜诇驻谞讬 讝诪谞讜 讜诇讗讞专 讝诪谞讜 (诇拽诪谉 讚祝 讻讞:) 讗讘诇 讘谞讜拽砖讛 讚诇讬讻讗 讗诇讗 讞讚 拽专讗 讗驻讬' 专' 讬讛讜讚讛 诪讜讚讛: 拽讗 住诇拽讗 讚注转讱 诪''讚 谞讙讛讬 讜讻讜'. 诇讗 谞拽讟 拽住''讚 讗诇讗 诪砖讜诐 诪讗谉 讚讗诪专 谞讙讛讬 讚诇讗 拽讗讬 讛讻讬 讜讗讙讘 讗讜专讞讬讛 谞拽讟 谞诪讬 诇讬诇讬 诪诪砖 讜诪砖''讛 讗讬谉 诇砖讘砖 讛住驻专讬诐: 讜讻讚专讘 讬讛讜讚讛. 诇讗 拽讗讬 讗诪讗讬 讚诪砖谞讬 讻讚讗诪专 爪驻专讗 谞讛专 讗诇讗 诪讬诇转讗 讘讗驻讬 谞驻砖讛 讛讬讗 讜诪驻专砖 诪讛 讛砖诪讬注谞讜 讛驻住讜拽 诇讻''注: 讬讻谞住 讘讻讬 讟讜讘. 讗讜专''讬 讚讘驻专拽 讛讻讜谞住 (讚祝 住 讜砖诐:) 诪砖诪注 讚讟注诐 讛讜讬 诪砖讜诐 诪讝讬拽讬谉 讚诪驻讬拽 诇讬讛 讛转诐 诪诇讗 转爪讗讜 讗讬砖 诪驻转讞 讘讬转讜 讜拽专讗 诪砖讜诐 诪讝讬拽讬谉 拽讗 诪讝讛讬专 讚诪驻拽讬谞谉 诪讬谞讬讛 讛转诐 讻讬讜谉 砖谞讬转谉 专砖讜转 诇诪砖讞讬转 讜讻讜' 讜诇驻讬 讝讛 讗驻讬诇讜 诪注讬专讜 讗讚诐 爪专讬讱 诇讬讝讛专 砖讬爪讗 讘讻讬 讟讜讘 讜讛讗 讚谞拽讟 讻谞讬住讛 转讞诇讛 讛讬讬谞讜 诪砖讜诐 讚讗讜专讞讗 讚讙诪专讗 诇诪讬谞拽讟 讛讻讬 讻诪讜 诪讟驻住 讜注讜诇讛 讜诪讟驻住 讜讬讜专讚 讘驻专拽 注讜砖讬谉 驻住讬谉 (讚祝 讻讗.) 讚谞拽讟 注诇讬讛 转讞诇讛 讜讘驻' 讘诪讛 诪讚诇讬拽讬谉 (讚祝 诇讚:) 讘讬谉 讛砖诪砖讜转 讻讛专祝 注讬谉 讝讛 谞讻谞住 讜讝讛 讬讜爪讗 讜拽砖讛 讛讗 讚专讬砖 专讘 讬讛讜讚讛 讛讗 讚专砖讛 讙讜驻讛 诪拽专讗 讗讞专讬谞讗 讚诇讗 转爪讗讜 讘驻专拽 讛讻讜谞住 (讚祝 住. 讜砖诐:) 讜讗讜诪专 专砖讘''讗 讚爪专讬讻讬 转专讬 拽专讗讬 讛讘拽专 讗讜专 爪专讬讱 诇注讬专 讗讞专转 讜讗驻讬' 讛讬讻讗 讚诇讬讻讗 诇诪讬讞砖 诇诪讝讬拽讬谉 讻讙讜谉 讗讞讬 讬讜住祝 讚讛讜讜 讬''讗 讜讛讟注诐 诪驻谞讬 讛驻讞转讬诐 讜拽专讗 讚诇讗 转爪讗讜 讗讬爪讟专讬讱 诇注讬专讜 讜诪驻谞讬 讛诪讝讬拽讬谉: 讜讻讗讜专 讘拽专 讘注讜诇诐 讛讝讛. 驻讬' 专''转 讚讛讬讬谞讜 注讚 讞爪讬 讛讬讜诐 讻讚诪讜讻讞 讘驻' 转诪讬讚 谞砖讞讟 (讚祝 谞讞.) 讚注讚 讜' 砖注讜转 谞拽专讗 讘拽专 讻注讬谉 讝讛 讬讛讬讛 转讞诇转 讝专讬讞转 讛砖诪砖 讚讛讬讬谞讜 讛谞抓 讛讞诪讛 诇爪讚讬拽讬诐 诇注转讬讚 诇讘讗: 讜讛讗 拽讬讬诪讗 诇谉 注讚 爪讗转 讛讻讜讻讘讬诐 讬诪诪讗 讛讜讗. 讗讜诪专 专''讬 讚驻砖讬讟讗 诇讬讛 诇讙诪专讗 讚注讚 爪讗转 讛讻讜讻讘讬诐 讬诪诪讗 诪砖讜诐 讚诪住拽讬谞谉 讘住驻''讘 讚诪讙讬诇讛 (讚祝 讻:) 讚诪注诇讜转 讛砖讞专 讬讜诐 讛讜讗 讚讻转讬讘 讜讗谞讞谞讜 注讜砖讬诐 讘诪诇讗讻讛 诪注诇讜转 讛砖讞专 注讚 爪讗转 讛讻讜讻讘讬诐 讜讗讜诪专 讜讛讬讛 诇谞讜 讛诇讬诇讛 诪砖诪专 讜讛讬讜诐 诪诇讗讻讛 讜诪讛转诐 谞诪讬 诪讜讻讞 讚注讚 爪讗转 讛讻讜讻讘讬诐 讬讜诐 讛讜讗 讜诇讗 拽砖讛 诪讛讛讜讗 拽专讗 诇转谞讗讬 讚驻专拽 讘诪讛 诪讚诇讬拽讬谉 (讚祝 诇讚: 讜诇讛.) 讚拽讗诪专 专' 讬讛讜讚讛 诪砖转砖拽注 讛讞诪讛 讻诇 讝诪谉 砖驻谞讬 诪讝专讞 诪讗讚讬诪讬谉 讜讗讬讻讗 诇诪讗谉 讚讗诪专 讛转诐 砖谞讬 讞诇拽讬 诪讬诇 砖讛讜讗 诇驻讬 讛谞专讗讛 砖注讛 讙讚讜诇讛 诇驻谞讬 爪讗转 讛讻讜讻讘讬诐 讚讗讬谉 讗谞讜 讘拽讬讗讬谉 讘爪讗转 讛讻讜讻讘讬诐 讻讚讗诪专 讛转诐 诇讗 讻讜讻讘讬诐 讙讚讜诇讬诐 讛谞专讗讬谉 讘讬讜诐 讜诇讗 讻讜讻讘讬诐 拽讟谞讬诐 讛谞专讗讬谉 讘诇讬诇讛 讗诇讗 讘讬谞讜谞讬诐: (讻讚转谞谉) 讛谞讜讚专 诪谉 讛讗讜专. 诪讬讛讜 讛讬讻讗 讚诇砖讜谉 讘谞讬 讗讚诐 讗讬谞讜 讻诇砖讜谉 讛诪拽专讗 讗讝诇讬谞谉 讗讞专 诇砖讜谉 讘谞讬 讗讚诐 讻讚讗诪专讬谞谉 讘注专讻讬谉 (讚' 讬讟:) 讙讘讬 讛讗讜诪专 诪砖拽诇 讬讚讬 注诇讬 诪讚讗讜专讬讬转讗 拽讬讘讜专转 讻讜诇讛 讘谞讚专讬诐 讛诇讱 讗讞专 诇砖讜谉 讘谞讬 讗讚诐 讚讛讬讬谞讜 注讚 讛讗爪讬诇:




专讘讬谞讜 讞谞谞讗诇

(讗讜专 诇) 讗专讘注讛 注砖专 讘讜讚拽讬谉 讗转 讛讞诪抓 诇讗讜专 讛谞专 讻讜' [诪讗讬 讗讜专] 专讘 讛讜谞讗 讗诪专 谞讙讛讬 专讘 讬讛讜讚讛 讗诪专 诇讬诇讬. 讗祝 注诇 讙讘 讚讗住讬拽谞讗 诇讚讘专讬 讛讻诇 讗讜专 讗讜专转讗 讛讜讗 拽住"讚 讚诪讗谉 讚讗诪专 谞讙讛讬 拽住讘专 讛讗讬 讗讜专 爪驻专讗 讛讜讗 讜诪讗谉 讚讗诪专 诇讬诇讬 拽住讘专 诇讬诇讬 讛讜讗. 讜讗讜转讘讬谞谉 注诇讬讛 讜讛讻转讬讘 讛讘拽专 讗讜专 讜讗讬讱 转讗诪专 讛讗讜专 诇讬诇讬 讛讜讗 讜驻专讬拽 诪讬 讻转讬讘 讛讗讜专 讘拽专 讚砖诪注转 诪讬谞讛 砖讛讗讜专 讘拽专 讛讜讗 讛讘拽专 讗讜专 讻转讬讘 讜驻讬' 讛讘拽专 讛讗讬专 讜诇讗 讻讬 讛讗讜专 讛讜讗 讛讘拽专:




诪讬转讬讘讬 讜讻讗讜专 讘拽专 讬讝专讞 砖诪砖 讗诇诪讗 讗讜专 讬诪诪讗 讛讜讗 讜砖谞讬谞谉 讜讻讗讜专 讘拽专 讻转讬讘. 讻诇讜诪专 讻讗讜专 讘拽专 拽讜讚诐 讝专讬讞转 砖诪砖 诇爪讚讬拽讬诐 诇注转讬讚 诇讘讜讗 讛讜讗 讻注讬谉 讝专讬讞转 砖诪砖 讘注讜诇诐 讛讝讛 谞诪爪讗 讝专讬讞转 砖诪砖 讘注讜诇诐 讛讝讛 讻注讬谉 讗讜专 讘拽专 拽讜讚诐 讝专讬讞转 砖诪砖 诇爪讚讬拽讬诐 诇注转讬讚 诇讘讜讗:




讜讬拽专讗 讗诇讛讬诐 诇讗讜专 讬讜诐 讜砖谞讬' 诇诪讗讬专 讜讘讗 拽专讗讜 讬讜诐. 讻诇讜诪专 诪砖讬讗讬专 讛讬讜诐 [讘讘拽专] 拽专讗 讬讜诐:




讛诇诇讜讛讜 讻诇 讻讜讻讘讬 讗讜专. 驻讬' 讘讗 讛讻转讜讘 诇讛讜讚讬注 讚讗驻讬诇讜 讝讜讛专 讛讻讜讻讘讬诐 谞拽专讗 讗讜专 谞驻拽讗 诪讬谞讛 诇谞讜讚专 讚讗诪专 诪专 讛谞讜讚专 诪谉 讛讗讜专讛 讗住讜专 讘讗讜专谉 砖诇 讻讜讻讘讬诐:






专讬讟讘"讗

诪转谞讬' 讗讜专 诇讬"讚 讘讜讚拽讬谉 讗转 讛讞诪抓 诇讗讜专 讛谞专. 驻讬专砖"讬 讝"诇 讻讚讬 砖诇讗 讬注讘讜专 讘讘诇 讬专讗讛 讜讘诇 讬诪爪讗. 讜讛拽砖讜 注诇讬讜 讚讛讗 讘讚讬拽转 讞诪抓 讚专讘谞谉 讛讬讗 讻讚讗讬转讗 诇拽诪谉 讘驻讬专拽讬谉 讜诇注讜诇诐 诇讗 谞驻讬拽 诪讘诇 讬专讗讛 讜讘诇 讬诪爪讗 诇注谞讬谉 讛讞诪抓 砖诇讗 诪爪讗 注讚 讚诇讬注讘讬讚 讘讟讜诇 讚讗讜专讬讬转讗 讻讚讗诪专 专讞诪谞讗 讜讗驻讬' 讗转"诇 讚讘讚讬拽转 讞诪抓 讚讗讜专讬讬' 讜讘讛讻讬 住讙讬 诇讬讛 诪"诪 讛讗 拽讬诇"谉 砖讛讘讜讚拽 爪专讬讱 砖讬讘讟诇 讜讗"讻 讗驻讬' 诇讗 讘讚拽 讻诇诇 讛讗 诇讗 注讘专 讘讘诇 讬专讗讛 讜讘诇 讬诪爪讗 讻讬讜谉 砖讘讬讟诇 讗讞"讻. 讜讗"讻 讗讬谉 讛讘讚讬拽讛 诪讟注诐 讝讛 讜讗诐 讛讬讗 诪讟注诐 讝讛 讛讜讬讗 讘讚讬拽讛 讘讻讚讬 诇驻讬讻讱 驻讬' 讘转讜住驻讜转 讚讘讚讬拽讛 讚诪转谞讬' 讛讜讬讗 诪讚专讘谞谉 讜讗注驻"讬 砖讬砖 诇讜 诇讘讟诇 诪谉 讛转讜专讛 讜讘讛讻讬 讛讜讛 住讙讬 讛爪专讬讻讜讛讜 讘讚讬拽讛 砖诇讗 讬讻砖诇 讘讗讻讬诇转讜. 讜诇讗讜 诇诪讬诪专讗 讚讘讚讬拽讛 诇讗 讛讜讗 诪讚讗讜专讬讬转讗 讻诇诇 讚讛讗 讜讜讚讗讬 诇讬转讗 讚讻讬 讻转讘 专讞诪谞讗 转砖讘讬转讜 砖讗讜专 讗讬谞讜 诇砖讜谉 讘讟讜诇 诪诪砖 讻驻砖讜讟讜 讗讜 讻转专讙讜诪讜 讗诇讗 诇砖讜谉 讘讬注讜专 砖讬讘注专谞讜 诪专砖讜转讜 讜讚讗诪专 讘讙诪' 专' 注拽讬讘讗 讗讜诪专 讜讻讜' 讗诇讗 讜讜讚讗讬 诇讻"注 讘讚讬拽讛 诪讚讗讜专讬讬转讗 讜诪讗讬 讚讗诪专讬谞谉 讘讙诪' 讘讘讬讟讜诇 讘注诇诪讗 住讙讬 讛讻讬 讗诪专讬谞谉 讚讻诇 讛讬讻讗 讚注讘讬讚 讘讟讜诇 转讜 诇讗 专诪讬讗 注诇讬讛 诪爪讜转 讘讚讬拽讛 讜讛讻讬 讚讬讬拽 诇讬砖谞讗 讚拽讗诪专讬谞谉 讘讘讟讜诇 讘注诇诪讗 住讙讬. 讜讗注驻"讬 砖讻转讘 专砖"讬 讝"诇 讘讘讬讟讜诇 住讙讬 诪讚讻转讬讘 转砖讘讬转讜 讜诇讗 讻转讬讘 转讘注专讜 讗诇诪讗 转砖讘讬转讜 讘诇讘 讛讬讗 讗讬谉 讘讝讛 讙讬诇讜讬 讚注转 砖讬住讘讜专 专讘讬谞讜 讝"诇 讚讘讚讬拽转 讞诪抓 讚专讘谞谉 讗诇讗 讻讱 讗诪专 讝"诇 讚诇讛讻讬 讻转讘 专讞诪谞讗 诇砖讜谉 转砖讘讬转讜 砖讬讛讗 谞讻诇诇 讗祝 诇砖讜谉 讘讬讟讜诇 讜讗砖诪注讬谞谉 拽专讗 讚讗讬 讗谞讜住 讜诇讗 诪爪讬 讘讚讬拽- 讘讘讬讟讜诇 讚注讘讬讚 拽讜讚诐 讝诪谉 讗讬住讜专讜 住讙讬 诇讬讛, 讜讗讱 讞诇拽 讗讘讬注讜专 诇讞讜讚 拽讗讬, 谞诪爪讗转 诇诪讚 砖诪爪讜讜转讜 讘讘讬注讜专, 讗诇讗 讚讗讬 讘讟诇讜 诪注讬拽专讗- 转讜 诇讗 专诪讬讗 注诇讬讛 讛讗讬 诪爪讜讛. 讜诪讬讛讜 专讘谞谉 讞讬讬讘讜讛讜 诇讘讟诇 注诇 讻诇 驻谞讬诐 讻讬 讛讘讟讜诇 诪讜爪讬讗 诪讻诇 讞砖砖 讻讱 讬砖 诇讬讬砖讘 驻讬' 讛转讜住' 诇驻讬 诪讛 砖谞专讗讛 诪驻讬' 讚讘专讬讛诐, 讜讛讬讗 砖讬讟讛 谞讻讜谞讛. 讜诇驻讬 砖讬讟讛 讝讜 讬砖 诇讬讬砖讘 驻专砖"讬 讝"诇 讚讛讗 驻专讬砖谞讗 讚讘讚讬拽' 讚讗讜专讬讬转' 讜讝讜 讛讬讗 诪爪讜转讜. 讜讻诇诇讜 砖诇 讚讘专 讻讬讜谉 讚诪讚讗讜专讬讬转讗 讘讻诇 讞讚 诪谞讬讬讛讜 住讙讬 讜讗讬转 诇讬讛 诇诪注讘讚讬谞讛讜 转专讜讜讬讬讛讜 讛讛讜讗 讚讗转讬 诪注讬拽专讗 讛讜讬 讚讗讜专讬讬转讗 讜讗讬讚讱 诪讚专讘谞谉 注"讻 讛专讬"讟 讝"诇. 讜讛专讗"砖 讝"诇 讛注诇讛 讘砖诐 讛转讜住' 讚讘讚讬拽讛 诪讚专讘谞谉 砖诪讗 讬诪爪讗谞讜 讘讬讜"讟 讜讬讗讻诇谞讜 注"讻. 讜砖讗诇讜 讛专讗砖讜谞讬诐 讝"诇 诪讛 讟注诐 讛拽驻讬讚讛 转讜专讛 讘讘讬注讜专 讞诪抓 讬讜转专 诪砖讗专 讗讬住讜专讬谉 讜转讬专爪讜 讚砖讗谞讬 讛讻讗 讚诇讗 讘讚讬诇讬 讗讬谞砖讬 诪讬谞讬讬讛讜 讜讛讜讗 讗住讜专 讘讛谞讗讛 讜讬砖 讘讗讻讬诇转讜 讻专转 诪讛 砖讗讬谉 讻谉 讘谞讘诇讛 讜讞讝讬专 讚讘讚讬诇讬 讗讬谞砖讬 诪讬谞讬讛. 讜讬讬谉 诇谞讝讬专 讗注"讙 讚诇讗 讘讚讬诇 诪讬谞讬讛 讗讬谞讜 讗住讜专 讘讛谞讗讛 讟驻讬诇讛 (谞"诇 讚爪"诇 注专诇讛, 讛诪注转讬拽) 讜讻诇讗讬 讛讻专诐 讗注"讙 讚诇讗 讘讚讬诇讬 讗谞砖讬 诪谞讬讬讛讜 讜讗住讜专讬谉 讘讛谞讗讛 讗讬谉 讘讗讻讬诇转谉 讻专转. 讗"谞 讚砖讗谞讬 讞诪抓 砖讗讬住讜专讜 转诇讜讬 讘讝诪谉 讜讝讛讜 砖讛讜讗 讗住讜专 注讻砖讬讜 讛讬讛 注讻砖讬讜 诪讜转专 讜讬砖 诇讜 讛讬转专 讗讞专 讛驻住讞 诪谉 讛转讜专讛 诪讛 砖讗讬谉 讻谉 讘讟驻讬诇讛 (谞"诇 讚爪"诇 讘注专诇讛, 讛诪注转讬拽) 讜讻诇讗讬 讛讻专诐 讜讘砖专 讘讞诇讘 讜讗注"讙 讚讬讬谉 诇谞讝讬专 讛讜讬讗 讙诐 讛讗 诇讗 讛讜讬 讗住讜专 讘讛谞讗讛. 讜诇驻讬 砖专讗讜 专讝"诇 砖讛讞诪讬专讛 转讜专讛 讻"讻 讛驻专讬讝讜 讛诐 诇讛爪专讬讱 讘讚讬拽讛 注诇 讛讞诪抓 讛谞诪爪讗 讜讘讟讜诇 注诇 砖讗讬谞讜 谞诪爪讗. 讛专讬"讟 讝"诇 讘砖诐 专讘讜 讛专讗"砖 讝"诇:



讙诪' 讜讛讗 拽讬"诇 讚注讚 爪讗转 讛讻讜讻讘讬诐 讬诪诪讗 讛讜讗. 讛拽砖讛 讛专讬"讟 讝"诇 讚讛讗 讗讬驻诇讙讜 讘诪住' 砖讘转 讘砖讬注讜专 讘讬谉 讛砖诪砖讜转 讜拽讬"诇 讘讙诪专讗 讻专' 讬讛讜讚讛 讚诪讘讬谉 讛砖诪砖讜转 注讚 爪讗转 讛讻讜讻讘讬诐 砖诇砖讛 讞诇拽讬' 诪讬诇 讜转讬专抓 讚讘讛讛讜讗 砖讬注讜专讗 讗讬讻讗 讻讜讻讘讬诐 讻讚讗诪专讬 讛转诐 讻讜讻讘 讗讞讚 讜讻讜'. 讜讝讛讜 住驻讬拽讜 砖诇 专' 讬讛讜讚讗 讗讬 讞砖讬讘 讛讗讬 爪讗转 讛讻讜讻讘讬诐 讚诇讗讜 讘讻诇 爪讗转 讻讜讻讘讬' 讛讜讬 诇讬诇讛 讻讚讗诪专讬谞谉 讛转诐 诇讗讻讜讻讘讬诐 讙讚讜诇讬诐 讜讻讜':



讛讗 拽诪"诇 讚讗讜专 讻讜讻讘讬诐 讗讜专 讛讜讗 谞驻拽讗 诪讬谞讛 诇谞讜讚专 讚转谞谉 讜讻讜'. 讻转讘 讛专讬"讟 讜讗注"讙 讚拽讬"诇 讘谞讚专讬诐 讛诇讱 讗讞专 诇砖讜谉 讘谞讬 讗讚诐 讛"诪 讛讬讻讗 讚讗讬驻砖专 讗讘诇 讛讬讻讗 讚诇讗 讗讬驻砖专 讻讙讜谉 讛诇讜注讝 砖谞讚专 讘诇讛"拽 讗"谞 讛讬讻讗 讚诇讗 讬讚注讬谞谉 讜讚讗讬 讗讝诇讬谞谉 讗讞专 诇' 转讜专'. 讻讚讗诪专讬' 讛讻讗 讜讻讚讗诪专讬谞谉 讙讘讬 讛谞讜讚专 诪谉 讛诪讜诇讬诐 讗讜 诪谉 讛注专诇讬诐:





讛诪讗讬专讬

讛拽讚诪讛



诪住讻转 驻住讞 专讗砖讜谉 讘注"讛:



讗诪专 诪谞讞诐 讘谉 砖诇诪讛 诇讘讬转 诪讗讬专 讬"讗 讝讗转 讛诪住讻转讗 专"诇 诪住讻转 驻住讞 专讗砖讜谉 讛讬讗 诪住讚专 诪讜注讚 讜讛讜专讙诇谞讜 讘诇诪讜讚讛 讗讞专 诪住讻转 住讜讻讛 诇住讘讛 讗砖专 讛讝讻专谞讜 讘驻转讬讞转 讛讞讘讜专 讜讻讘专 讘讬讗专谞讜 砖诐 砖讝讗转 讛诪住讻转讗 注诐 讛诪住讻转讗 讛讘讗讛 讗讞专讬讛 专"诇 驻住讞 砖谞讬 讛讬讜 诪转讞诇讛 讘住讚讜专 专讘讬谞讜 讛拽讚讜砖 诪住讻转讗 讗讞转 谞拽专讗转 驻住讞讬诐 讜讘讬诪讬 讛讙讗讜谞讬诐 讞诇拽讜讛 诇砖转讬诐 讜拽专讗讜 讛专讗砖讜谞讛 驻住讞 专讗砖讜谉 讜讛砖谞讬讛 驻住讞 砖谞讬 讜讙诐 讛注转讬拽讜 驻专拽 注专讘讬 驻住讞讬诐 诪诪拽讜诪讜 砖讛讬讛 讗讞专讜谉 诇讻诇 讛驻专拽讬诐 讜砖诪讜讛讜 讗讞专讜谉 诇讝讛 讛讞诇拽 讛专讗砖讜谉 砖讗谞讜 诪讘讗专讬诐 注讻砖讜 讘注"讛 专"诇 诪住讻转 驻住讞 专讗砖讜谉 讜注诇 讝讛 讛住讚专 讝讗转 讛诪住讻转讗 讻讜诇诇转 讞诪砖讛 驻专拽讬诐 诇驻讬 砖讬讟转谞讜 讗' 讗讜专 诇讗专讘注讛 注砖专 讘' 讻诇 砖注讛 讙' 讗诇讜 注讜讘专讬谉 讚' 诪拽讜诐 砖谞讛讙讜 讛' 注专讘讬 驻住讞讬诐 讜注谞讬谉 讛诪住讻转讗 讻诇讜 讗诪谞诐 讛讜讗 讘讗 诇讘讗专 注谞讬谞讬 讛驻住讞 讘讻诇 注谞讬谞讬诐 讛爪专讬讻讬诐 讘讘讬讗讜专讜 讛谉 讘讘讚讬拽转 讛讞诪抓 讜讘讬注讜专讜 讘讝诪谉 讗讬住讜专讜 讜讛驻诇讟转讜 诪谉 讛讻诇讬诐 讛诪讜讘诇注讬诐 诪诪谞讜 讜讬讚讬注转 讛讚讘专讬诐 砖讛诐 爪专讬讻讬诐 诇讘注专 讜砖讗讬谉 爪专讬讻讬诐 诇讘注专 讛谉 讘注谞讬谞讬 讗讬住讜专 诪诇讗讻讛 讘注专讘 讛驻住讞 讜讘讬讗讜专 注谞讬谞讬 住讚专 讛驻住讞 注诇 讛砖诇诪讜转 讜注诇 讝讛 讛爪讚 讬讞诇拽讜 注谞讬谞讬 讛诪住讻转讗 诇砖砖讛 讞诇拽讬诐 讛专讗砖讜谉 诇讘讗专 注谞讬谞讬 讘讚讬拽转 讛讞诪抓 讛砖谞讬 诇讘讗专 住讚专讬 讝诪谉 讗讬住讜专讜 讜注谞讬谉 讘讬注讜专讜 讜驻诇讬讟转 讛讻诇讬诐 诪讘诇讬注转诐 讛砖诇讬砖讬 诇讘讗专 讗讬讝讛 诪讬谉 诪谉 讛转讘讜讗讜转 转讜专转 讞诪抓 注诇讬讜 注讚 砖讬讛讗 专讗讜讬 诇诪爪讛 诇爪讗转 讘讜 讬讚讬 讞讜讘转 诪爪讛 讜讻谉 讗讬讝讛 诪讬谉 诪谉 讛讬专拽讜转 讬讜爪讗讬谉 讘讜 讘驻住讞 讬讚讬 讞讜讘转 诪专讜专 讛专讘讬注讬 诇讘讗专 讛讚讘专讬诐 砖爪专讬讱 诇讘注专诐 讜讛讚讘专讬诐 砖讛讜驻拽注讛 转讜专转 讞诪抓 诪讛诐 注讚 砖讗讬谉 爪专讬讱 诇讘注专诐 讜讬转讘讗专 注诐 讝讛 诪讛 讘讬谉 讚讬谉 讗讬住讜专 讞诪抓 讘注讬谞讜 诇讚讬谉 讗讬住讜专 转注专讜讘转讜 讛讞诪讬砖讬 诇讘讗专 讚讬谉 讗讬住讜专 诪诇讗讻讛 讘讗专讘注讛 注砖专 讛砖砖讬 诇讘讗专 住讚专 诇讬诇讬 讛驻住讞 讻诇讜 讛讞诇拽 讛专讗砖讜谉 讬转讘讗专 讘驻专拽 专讗砖讜谉 讜讛讞诇拽 讛砖谞讬 讬转讘讗专 讘驻专拽 专讗砖讜谉 讜砖谞讬 讛砖诇讬砖讬 讬转讘讗专 讘驻专拽 砖谞讬 讛专讘讬注讬 讬转讘讗专 讘驻专拽 砖诇讬砖讬 讛讞诪讬砖讬 讬转讘讗专 讘驻专拽 专讘讬注讬 讛砖砖讬 讬转讘讗专 讘驻专拽 讗讞专讜谉 讗诇讗 砖讬转讘诇讘诇 讛住讚专 讘拽爪转 诪拽讜诪讜转 讜讬讻谞住 讞诇拽 讗讞讚 讘讙讘讜诇 讞讘专讜 讘拽爪转 讚讘专讬诐 讝讛讜 砖专砖 讛诪住讻转讗 讚专讱 讻诇诇 讗诇讗 砖讬转讙诇讙诇讜 讘讜 讛专讘讛 讚讘专讬诐 诪注谞讬谞讬 讟讜诪讗讛 讜讟讛专讛 讜砖讗专 讚讘专讬诐 砖诇讗 诪谉 讛讻讜谞讛 讻注谞讬谉 住讜讙讬讬转 讛转诇诪讜讚 注诇 讚专讱 砖讛转讘讗专:



讜讛驻专拽 讛专讗砖讜谉 诪诪谞讛 讬住讜讚 注谞讬谞讜 讘讘讬讗讜专 讛讞诇拽 讛专讗砖讜谉 讜拽爪转 讛讞诇拽 讛砖谞讬 讜专讜讘讜 讬住讜讘 注诇 砖诇砖讛 注谞讬谞讬诐 讛专讗砖讜谉 诇讘讗专 注谞讬谉 讘讚讬拽转 讞诪抓 讜讛砖谞讬 讬转讞讬诇 讘讜 讘住讚专讬 讝诪谉 讗讬住讜专讜 讛砖诇讬砖讬 讘诪讛 砖讘讗讜 讘讝讛 讛驻专拽 讚讬谞讬谉 讗专讬讻讬 讛讚讘专讬诐 讘注谞讬谉 讟讜诪讗讛 讜讟讛专讛 讝讛讜 砖讜专砖 讛驻专拽 讚专讱 讻诇诇 讗诇讗 砖讬讘讗讜 讘讜 讚讘专讬诐 注诇 讬讚讬 讙诇讙讜诇 讻注谞讬谉 住讜讙讬讬转 讛转诇诪讜讚 注诇 讛讚专讱 砖拽讚诐:



讜讛诪砖谞讛 讛专讗砖讜谞讛 诪诪谞讜 讗诪谞诐 转讞诇 讘讘讬讗讜专 讛讞诇拽 讛专讗砖讜谉 [讜讛讜讗 砖讗诪专] 讗讜专 诇讗专讘注讛 注砖专 讘讜讚拽讬谉 讗转 讛讞诪抓 诇讗讜专 讛谞专 讻诇 诪拽讜诐 砖讗讬谉 诪讻谞讬住讬谉 讘讜 讞诪抓 讗讬谞讜 爪专讬讱 讘讚讬拽讛 讜讘诪讛 讗诪专讜 砖转讬 砖讜专讜转 讘诪专转祝 讘诪拽讜诐 砖诪讻谞讬住讬谉 讘讜 讞诪抓 讘砖"讗 砖转讬 砖讜专讜转 注诇 驻谞讬 讻诇 讛诪专转祝 讘讛"讗 砖转讬 砖讜专讜转 讛讞讬爪讜谞讜转 砖讛谉 讛注诇讬讜谞讜转 讗诪专 讛专"诐 讘讚讬拽转 讛讞诪抓 爪专讬讱 砖讬讛讬讛 讘诇讬诇 讗专讘注讛 注砖专 讗注"驻 砖讗讬谉 讗住讜专 讘讗讻讬诇讛 注讚 讞爪讜转 诇讬讜诐 讗专讘注讛 注砖专 讻讗砖专 讬转讘讗专 讜转拽谞讜 诇讝讛 诇驻讬 砖讗讜专 讛谞专 讘诇讬诇讛 讬驻讛 诇讘讚讬拽讛 讜讘谞讬 讗讚诐 诪爪讜讬讬谉 讘讘转讬讛诐 讘讗讜转讜 讛注转 谞拽专讗 诇诇讬诇讛 讗讜专 讻诪讜 砖拽讜专讬谉 讚讘专讬诐 讛专讘讛 讘讛驻讻谉 讜讻讬讜讜谉 讘讝讛 讻讚讬 诇讚讘专 讘诇讬砖谞讗 诪注诇讬讗 讜诇讗 转讛讬讛 驻转讬讞转 讛住驻专 讘砖诐 讛注讚专 诪谉 讛注讚专讬诐 专"诇 诇讬诇讛 诪专转祝 砖诐 讗讜爪专 讛讬讬谉 讜诇讝讗转 讛诪砖谞讛 砖讬注讜专 讜砖讬注讜专讛 讻讱 讻诇 诪拽讜诐 砖讗讬谉 诪讻谞讬住讬谉 讘讜 讞诪抓 讗讬谞讜 爪专讬讱 讘讚讬拽讛 讜讗讜爪专讜转 讬讬谉 讜砖诪谉 讗讬谞谉 爪专讬讻讬谉 讘讚讬拽讛 讜诇诪讛 讗诪专讜 砖转讬 砖讜专讜转 讘诪专转祝 讜讻讜' 讜谞讗诪专 注诇 讚专讱 讛讚诪讬讜谉 讻讙讜谉 砖讬讛讬讛 讘讬转 诪诇讗 讞讘讬讜转 讬讬谉 讘讗讜专讱 注砖专 讞讘讬讜转 讜讘讙讘讛讜 注砖专 讗讞转 讘爪讚 讗讞转 注讚 砖讬讛讬讛 讘讘讬转 讗诇祝 讞讘讬讜转 讘讬转 砖诪讗讬 讗讜诪专讬诐 讘讜讚拽 讛砖讜专讛 讻讜诇讛 砖讛讬讗 讻谞讙讚 讛驻转讞 讘讗讜专讱 讜讘专讜讞讘 砖讛诐 诪讗讛 讞讘讬讜转 讜讛砖讜专讛 讻讜诇讛 砖讛讬讗 讻谞讙讚 讙讙 讛讘讬转 讘讗讜专讱 讜讘专讜讞讘 讜讛诐 讙诐 讻谉 诪讗讛 讞讘讬讜转 讜讝讛讜 注谞讬谉 讗诪专诐 砖转讬 砖讜专讜转 注诇 驻谞讬 讻诇 讛诪专转祝 讜讘讬转 讛诇诇 讗讜诪专' 砖讘讜讚拽 诪讗讛 讞讘讬讜转 讘诇讘讚 讜讛讜讗 砖转讬 砖讜专讜转 讗讞转 讘爪讚 砖谞讬转 讻谞讙讚 驻转讞 讛讘讬转 讜诪谉 讛砖讜专讜转 讛注诇讬讜谞讜转 讻谞讙讚 讛讙讙 讜讝讛讜 注谞讬谉 讗诪专诐 砖转讬 砖讜专讜转 讛讞讬爪讜谞讜转 砖讛谉 讛注诇讬讜谞讜转:



讗诪专 讛诪讗讬专讬. 讗讜专 诇讗专讘注讛 注砖专 讘讜讚拽讬谉 讗转 讛讞诪抓 诇讗讜专 讛谞专 讜讻讜' 驻讬' 讗讜专 诇讗专讘注讛 注砖专 诇讬诇讛 砖诪讞专转讜 讗专讘注讛 注砖专 讜诪转讜讱 讻讱 讬砖 诪讚拽讚拽讬诐 讘诇砖讜谉 诪砖谞讛 讝讜 砖诇讗 诇讙专讜住 诇讗讜专 讗专讘注讛 注砖专 诪驻谞讬 砖诇砖讜谉 讝讛 诇讚注转诐 讘讬讗讜专讜 诇讬诇讛 砖注讘专 讗专讘注讛 注砖专 讻诪讜 砖讗诪专讜 讘诪住讻转 专讗砖 讛砖谞讛 讗讬诪转讬 诪砖讬讗讬谉 诪砖讜讗讜转 诇讗讜专 注讘讜专讜 讜驻讬专讜砖讜 诇讬诇讛 砖注讘专 砖诇砖讬诐 砖讛讜讗 讬讜诐 讛注讘讜专 讜诇讗 诇讬诇讛 砖诪讞专转讜 砖诇砖讬诐 砖讛专讬 讗诪专讜 讗讬谉 诪砖讬讗讬谉 讗诇讗 注诇 讛讞讚砖 砖谞专讗讛 讘讝诪谞讜 诇拽讚砖讜 砖讗诐 诇讗 谞专讗讛 讘讝诪谞讜 诇讗 讛讬讜 诪砖讬讗讬谉 讜讛讬讜 讬讜讚注讬谉 诪诪讬诇讗 砖讛讞讚砖 谞转注讘专 讜讞讜讝专讬谉 讜诪拽讚砖讬谉 讬讜诐 砖诇砖讬诐 讜讗讞讚 讜诪讜谞讬谉 讛讬诪谞讜 讗讘诇 讻砖讛讬讜 诪砖讬讗讬谉 讘诇讬诇讛 砖注讘专 砖诇砖讬诐 讛讬讜 诪讻讬专讬谉 砖谞转拽讚砖 讛讞讜讚砖 讘讬讜诐 砖诇砖讬诐 讜砖讘讚讬谉 谞讛讙讜 讘讜 拽讚砖 讜诪讜谞讬谉 讛讬诪谞讜 讜讗"讻 讛讬讗讱 讬砖讬讗讜 诇讬诇讛 砖诪讞专转讜 砖诇砖讬诐 讜讛专讬 讻诪讛 驻注诪讬诐 讗讬谉 注讚讬诐 砖专讗讜 讗转 讛诇讘谞讛 讘讗讬诐 注讚 讬讜诐 砖诇砖讬诐 讗诇讗 讜讚讗讬 驻讬专讜砖讜 讬讜诐 砖注讘专 砖诇砖讬诐 讜讗注"驻 砖讙讚讜诇讬 讛专讘谞讬诐 讻转讘讜 砖讬讜诐 讛注讘讜专 讛讜讗 讬讜诐 砖诇砖讬诐 讜讗讞讚 讜谞诪爪讗 讘讬讗讜专讜 诇讬诇讛 砖诪讞专转讜 讬讜诐 砖诇砖讬诐 讜讗讞讚 讚专讱 砖讬讟驻讗 讻转讘讜讛 砖讛专讬 讗诪专讜 砖诐 讬"讟 讘' 讛注讬讚 专' 讬讛讜砖注 讘谉 诇讜讬 注诇 砖谞讬 讗讚专讬诐 砖诪拽讚砖讬诐 讗讜转诐 讘讬讜诐 注讘讜专讬讛诐 讜讛拽砖讛 诇讜 诇诪讬诪专讗 讚讞住专讬诐 注讘讚讬谞谉 诇讛讜 诪诇讗讬诐 诇讗 注讘讚讬谞谉 诇讛讜 讜诪讗讞专 砖讛拽砖讜 讘讛 讻谉 诇诪讚谞讜 砖讬讜诐 砖诇砖讬诐 讛讜讗 讬讜诐 讛注讘讜专 讜讗"讻 讻诇 讻讬讜爪讗 讘诇砖讜谉 讝讛 驻讬专讜砖讜 注诇 讬讜诐 砖注讘专 诇驻讬讻讱 讗讬谉 讙讜专住讬谉 讻讗谉 讗诇讗 讗讜 讗讜专 诇讬"讚 讗讜 讗讜专 讬"讚 讗讘诇 诇讗 诇讗讜专 讬"讚 讜诇讗 注讜讚 讗诇讗 砖讗祝 讘讙讬专住讗 讝讜 专"诇 讗讜专 讬"讚 讬砖 诪驻拽驻拽讬诐 诇讜诪专 砖讗讬谉 诇砖讜谉 讝讛 诪讬讜讞讚 诇讗 诇讬讜诐 砖注讘专 讜诇讗 诇讬讜诐 讛讘讗 讗讘诇 讗讜专 诇讬"讚 诪讬讜讞讚 诇诇讬诇讛 砖诪讞专转讜 讬"讚 讜注诇 讚专讱 讛讗诪转 讻诇 讗诇讜 讚拽讚讜拽讬诐 砖诇 讛讘诇 讜讗讬谉 砖诐 谞讜住讞 砖诇讗 讬讛讗 讗驻砖专 诇驻专砖讜 讛谉 注诇 诇讬诇讛 砖诇 讬讜诐 砖注讘专 讛谉 注诇 诇讬诇讛 砖诇 讬讜诐 讛讘讗 砖讛专讬 诪爪讬谞讜 讘讙诪' 讬讻讜诇 讬讛讗 谞讗讻诇 诇讗讜专 砖诇讬砖讬 砖驻讬专讜砖讜 诇讬诇讛 砖诪讞专转讜 砖诇讬砖讬 讜讻谉 讛诪驻诇转 诇讗讜专 驻"讗 驻讬专讜砖讜 诇讬诇讛 砖诪讞专转讜 驻"讗 讜讗注"驻 砖讛诐 讙讜专住讬谉 讘讻诇谉 讻驻讬 砖讬讟转诐 专"诇 讗讜专 诇砖诇讬砖讬 讜讗讜专 诇砖诪讜谞讬诐 讜讗讞讚 讗讬谉 诇砖讘砖 讙讬专住讗讜转 讛谞诪爪讗讜转 讘专讜讘 讛住驻专讬诐 诇诇讗 爪讜专讱 讜讘讜讚讗讬 讗讬谉 诇谞讜 讛讻专注 讘讗讞讚 诪谉 讛诇砖讜谞讜转 讗诇讗 讻诇 讗讞讚 诇驻讬 注谞讬谞讜 讜讘讝讜 诪讬讛讗 注诇 讗讬讝讛 诇砖讜谉 砖转专爪讛 驻讬专讜砖讜 诇讬诇讛 砖注讘专 砖诇砖讛 注砖专 讜诪讞专转讜 讬"讚 讗诇讗 砖讬砖 讘讝讛 讚讬讜拽 讗讞专 讜讛讜讗 砖讻诇 砖讛讜讗 讛转讞诇转 讚讘讜专 讗讬谉 诇诪"讚 砖诇 砖讬诪讜砖 谞讜驻诇转 讘讜 讬驻讛 讜讗诇讜 讛讬讛 诪转讞讬诇 讘讚讘专 讗讞专 讛讬讛 讗讜诪专 诇讗讜专 讻讙讜谉 讛诪驻诇转 诇讗讜专 砖诪讜谞讬诐 讜讗讞讚 讜讻谉 讬讛讗 谞讗讻诇 诇讗讜专 砖诇讬砖讬 讜讻谉 诪砖讬讗讬谉 诪砖讜讗讜转 诇讗讜专 注讘讜专讜 讛谉 砖讬讛讗 谞讗诪专 注诇 讬讜诐 砖注讘专 讛谉 砖讬讛讗 谞讗诪专 注诇 讬讜诐 讛讘讗 讗讜 讘诇讗 诇诪"讚 讻诇诇 讻讚专讱 砖讗诪专讜 诇诪讟讛 讘讜讚拽讬谉 讗讜专 讬"讚 讗讘诇 诪讗讞专 砖讛转讞讬诇 讛讚讘讜专 讘诪诇讛 讝讜 讗讬谉 讛诇砖讜谉 谞讜驻诇 讬驻讛 诇讜诪专 讘转讞诇转 讚讘讜专 诇讗讜专 讬"讚 讗诇讗 讗讜专 诇讬"讚 讗讜 讗讜专 讬"讚 讻诪讜 砖诪爪讬谞讜 讗讜专 讬讜诐 讛讻驻讜专讬诐 诪转驻诇诇 砖讘注 讜诪转讜讚讛 讜谞谞讬讞 讚讘专讬诐 讗诇讜 诇诪砖讗 讜诪转谉 讜谞讞诇 讘讘讬讗讜专 讛注谞讬谉:



讜讛讜讗 砖讗诪专 砖讘讝诪谉 讛讝讛 讘讜讚拽讬谉 讗转 讛讞诪抓 讻诇讜诪专 砖诪讞驻砖讬谉 讗讜转讜 讘讻诇 诪拽讜诪讜转 砖讘讘讬转 砖讬砖 诇讛注诇讜转 注诇 诇讘 砖讬讛讗 诪爪讜讬 砖诐 讞诪抓 讜驻讬专砖讜 讙讚讜诇讬 讛专讘谞讬诐 讻讚讬 砖诇讗 讬注讘讜专 注诇讬讜 讘讘诇 讬专讗讛 讜讘诇 讬诪爪讗 讜讞讻诪讬 讛转讜住驻讜转 爪讜讜讞讬诐 注诇讬讛诐 讜讛诇讗 讗诪专讜 诪讚讗讜专讬讬转讗 讘讘讟讜诇 讘注诇诪讗 住讙讬 诇讬讛 专"诇 讗祝 讘讞诪抓 讛讬讚讜注 砖诪讗讞专 砖讘讟诇讜 讗讬谞讜 砖诇讜 讜讗"讻 讛讗讬讱 注讜讘专 讘讘诇 讬专讗讛 讜讘诇 讬诪爪讗 讜讗"转 砖诇讗 讬讘讟诇 讛专讬 讗讬谉 讛讘讚讬拽讛 驻讜讟专转讜 诪诇讘讟诇 砖讛专讬 讗诪专讜 讛讘讜讚拽 爪专讬讱 砖讬讘讟诇 讜诪转讜讱 讻讱 驻讬专砖讜 讛诐 讘讜讚拽讬谉 讗转 讛讞诪抓 砖诪讗 讗注"驻 砖讬讘讟诇 讬诪爪讗 讜讬砖讻讞 讜讬讗讻诇 诪诪谞讜 讜讬讘讗 诇讬讚讬 砖讙讙转 讻专转 砖讗讬谉 讛讘讬讟讜诇 诪讜注讬诇 诇讛驻拽讬注 讗转 讛讻专转 诪谉 讛讗讜讻诇讜 讘诪讝讬讚 砖诇讗 谞讗诪专 注谞讬谉 讘讬讟讜诇 讗诇讗 诇讛驻拽注转 讘诇 讬专讗讛 讜讘诇 讬诪爪讗 讜诪爪讚 砖讗讬谞讜 砖诇讜 讗讘诇 诇注谞讬谉 讗讻讬诇讛 讛专讬 砖诇讜 讜砖讗讬谞讜 砖诇讜 砖谞讬讛诐 砖讜讬诐 诇讞讬讜讘 讗讻讬诇讛 讜讗注"驻 砖驻讬专讜砖诐 谞讻讜谉 讗讬谉 爪讜专讱 诇讚讞讜转 驻讬专讜砖 专讗砖讜谉 砖讗注"驻 砖讚讬讜 讘讘讟讜诇 讗讬谉 讝讛 讗诇讗 注爪讛 讘注诇诪讗 诇讘讟诇讜 讜诇讛驻拽讬专讜 注讚 砖诇讗 讬讛讗 拽专讜讬 讞诪抓 砖诇讜 讗讘诇 注讬拽专 讛注谞讬谉 讛讜讗 讛讘讚讬拽讛 讜讛讛讜爪讗讛 诪谉 讛讘讬转 诇讘注专讜 诪谉 讛注讜诇诐 砖讛专讬 诪爪讚 砖讗讚诐 专讙讬诇 讘讜 讛讞诪讬专讛 转讜专讛 讘讗讬住讜专 讞诪抓 讬讜转专 诪砖讗专 讗讬住讜专讬谉 诇讘注专讜 讜讗注"驻 砖讛谞讝讬专 专讙讬诇 讘讬讬谉 讜诇讗 讛爪专讬讻讜讛讜 讘讻讱 谞讝讬专 砖讗谞讬 砖诪爪讜转 讬讞讬讚 讛讬讗 讜诇讘讜 注诇讬讛 讜注讜讚 砖讗诐 讛讜讗 讗住讜专 讛讗讞专讬诐 诪讜转专讬诐 讜讛讬讗讱 诪讘注专讬谉 讗讜转讜 讗讘诇 讞诪抓 砖讗住讜专 诇讻诇 讜砖讗讬谉 讛讝讛讬专讜转 诪爪讜讬 讘讚讘专 砖诪爪讜讬 诇专讘讬诐 诇讛讬讜转 诇讘 讛讻诇 注诇讬讛 讛讞诪讬专讜 讘讛 讜讛讜讗 砖讗诪专讜 讞诪抓 诇讗 讘讚讬诇讬 讗讬谞砖讬 诪讬谞讬讛 讜诇诪讚转 砖注拽专 讛注谞讬谉 讛讜讗 讛讘讚讬拽讛 讜讛讛讜爪讗讛 诪谉 讛讘讬转 讜讗祝 诇砖讜谉 讛砖讘转讛 讛讗诪讜专讛 讘转讜专讛 讗注"驻 砖转专讙讜诪讛 讘讘讟讜诇 注拽专 讛谞讞转讛 诇讛讜爪讗讛 诪谉 讛讘讬转 讜诇讘讬注讜专 诪谉 讛注讜诇诐 讻诪讜 砖讻转讘谞讜 讜诪讟注诐 砖讛讝讻专谞讜 讜讗祝 讛砖讘转讛 讗注"驻 砖讗谞讜 诪驻专砖讬诐 讗讜转讛 诇砖讜谉 讘讟讜诇 诪讚诇讗 讻转讘 讘讛讚讬讗 转讘注专讜 诪"诪 讗祝 讛讬讗 专讜诪讝转 砖注拽专 讛注谞讬谉 讛讜讗 讛讘讬注讜专 诪谉 讛讘讬转 讗讜 诪谉 讛注讜诇诐 砖讛专讬 讗祝 讛讬讗 诇砖讜谉 讻诇讬讜谉 讛讜讗 诇驻注诪讬诐 讻诪讜 砖讗诪专 讗砖讘讬转讛 诪讗谞讜砖 讝讻专诐 讗诇讗 砖诪"诪 讗诐 讘讟诇讜 讗讬谞讜 砖诇讜 讜讛讜讗 砖讗诪专讜 讞讻诪讬诐 诇专' 讬讛讜讚讗 讻砖讗诪专 讗讬谉 讘讬注讜专 讞诪抓 讗诇讗 砖专讬驻讛 讛砖讬讘讜讛讜 诇讗 诪爪讗 注爪讬诐 讬讛讗 讬讜砖讘 讜讘讟诇 讜讛转讜专讛 讗诪专讛 转砖讘讬转讜 讘讻诇 讚讘专 砖讗转讛 讬讻讜诇 诇讛砖讘讬转讜 讜讗"讻 注拽专 讛讻讜谞讛 讛讜讗 诇讘讚讜拽 讗讞专讬讜 讜诇讘注专讜 讗诇讗 砖讚专讱 注爪讛 讛爪专讬讻讜讛讜 讘讟讜诇 讗讞专 讘讚讬拽讛 讻讚讬 砖诇讗 诇讛讻砖诇 讘讘诇 讬专讗讛 讜谞诪爪讗转 讛讘讚讬拽讛 砖拽讜讚诐 讛讘讟讜诇 讚讬谉 讙诪讜专 讜讻讜谞讛 专讗砖讜谞讛 砖诇 转讜专讛 讜讗祝 讞讻诪讬诐 砖转拽谞讜 讛讘讬讟讜诇 诇讗 驻讟专讜讛讜 诪讘讚讬拽讛 砖诪讗 讬讘讗 诇讗讻讜诇 讛讗 拽讜讚诐 砖讘讟诇 注拽专 讻讜谞转 讛转讜专讛 讘讘讚讬拽讛 讜讘讬注讜专 讛讬讗 讜讛讬讗 爪专讬讻讛 讗祝 砖诇讗 诇注讘讜专 讘讘诇 讬专讗讛 讜讘诇 讬诪爪讗 砖诪砖讘讚拽 讬驻讛 讗祝 诇讻砖诪讜爪讗讜 讗讬谞讜 注讜讘专 讘讘诇 讬专讗讛 讗讗"讻 诪砖讛讗 讗讜转讜 诪砖诪爪讗讜 讜诇讗 注讜讚 讗诇讗 砖讬"讗 砖诇讗 谞讗诪专 讘讘讬讟讜诇 讘注诇诪讗 住讙讬 诇讬讛 讗诇讗 讘讞诪抓 砖讗讬谞讜 讬讚讜注 讗讘诇 讘讞诪抓 讛讬讚讜注 爪专讬讱 诇讘注专讜 诪谉 讛转讜专讛 讜诪讝讜 砖讻转讘谞讜 专"诇 诇讗 诪爪讗 注爪讬诐 讬讛讗 讬讜砖讘 讜讘讟诇 讜讻讜' 讜讗诐 诇讗 讻谉 讛讬讛 诇讜 诇讜诪专 讬讘讟诇谞讜 讜讻谉 诪诪讛 砖讗诪专讜 讗讱 讘讬讜诐 讛专讗砖讜谉 诪注专讘 讬讜诐 讟讜讘 讗讜 讗讬谞讜 讗诇讗 讘讬讜诐 讟讜讘 注爪诪讜 讛专讬 诇诪讚谞讜 讘讛讘注专讛 砖讛讬讗 讗讘 诪诇讗讻讛 讜讗讬 住讙讬 诇讬讛 讘讘讟讜诇 讬讘讟诇谞讜 讜讗讬谞讜 讻诇讜诐 砖讛专讬 讘砖注转 讗讬住讜专讜 讗讬谞讜 讬讻讜诇 诇讘讟诇讜 讗诇讗 砖讻诇 讗诇讜 讘注拽专 讚讬谉 转讜专讛 讜讻讜谞转讛 谞讗诪专讜 砖讛讬讗 讘讘讬注讜专 讜注诇 讛讚专讱 砖讻转讘谞讜 讜诪"诪 讗祝 讞诪抓 讛讬讚讜注 讚讬讜 讘讘讟讜诇 讻诪讜 砖诪讘讜讗专 诇讛讚讬讗 诪注谞讬谉 砖诪讗 讬诪爪讗 讙诇讜住拽讗 讬驻讬驻讬讛 讜诪注谞讬谉 转诇诪讬讚 讛讬讜砖讘 诇驻谞讬 专讘讜 讜讻谉 诪谉 讛讛讜诇讱 诇砖讞讜讟 讗转 驻住讞讜 讜诇诪讜诇 讗转 讘谞讜 讜谞讝讻专 砖讬砖 诇讜 讞诪抓 讘转讜讱 讘讬转讜 讛讗 注拽专 讻讜谞转 讛转讜专讛 讘讘讚讬拽讛 讜讘讬注讜专 讛讬讗 讜讛讬讗 爪专讬讻讛 砖诇讗 诇注讘讜专 注诇讬讜 讘讘诇 讬专讗讛 讜讘诇 讬诪爪讗 讜讻"砖 砖诪讗 讬讘讗 诇讗讻讜诇:



讜讗诪专 注诇 讘讚讬拽讛 讝讜 砖讛讬讗 诇讗讜专 讛谞专 讜驻讬' 讘讙诪' 诪驻谞讬 砖讗讜专 讛谞专 讬驻讛 诇讘讚讬拽讛 讜讛注谞讬谉 讛讜讗 诪驻谞讬 砖诇讚拽讜转讜 讛讜讗 讬讻讜诇 诇讛讻谞讬住讜 讘讞讜专讬诐 讜住讚拽讬诐 讜讗"转 讜讗祝 谞专 砖诇 讞专住 讛讬讗讱 诪讻谞讬住讛 讘讞讜专讬诐 讜讘住讚拽讬诐 诪驻专砖讬诐 讘讛 砖讞讜拽拽讬谉 讘专讗砖 诪拽诇 讗专讜讱 讜谞讜转谞讬谉 讘讞拽拽 砖诪谉 讜驻转讬诇讛 讜诪讟诇讟诇讬谉 讗讜转讜 讘讞讜专讬诐 讜住讚拽讬诐 讜注讜讚 驻讬' 讘讛 讘讙诪' 砖诐 砖讛谞专 讗讬谞讜 诪转讬专讗 注诇 谞讬爪讜爪讜转 砖诇讜 讗讘诇 讛讗讘讜拽讛 诪转讬专讗 注诇讬讛 砖诪讗 转讛讗 砖诇讛讘转 砖诇讛 谞讗讞讝转 讘拽讬专讜转 讛讘讬转 讜讗讬谉 诇讘讜 注诇 讛讘讚讬拽讛 讻专讗讜讬 讜讻谉 驻讬' 讘讛 砖讛谞专 讗讜专讜 谞诪砖讱 讗讘诇 讛讗讘讜拽讛 驻注诪讬诐 诪讗讬专讛 讜驻注诪讬诐 讗讬谞讛 诪讗讬专讛 讻诇 讻讱 诪驻谞讬 砖驻讜住拽转 讜拽讜驻爪转 诪诪拽讜诐 诇诪拽讜诐 讜讗讬谉 讘讚讬拽讛 谞注砖讬转 讘讛 讻专讗讜讬 讜诇驻讬 注谞讬谞讬诐 讗诇讜 讬砖 诇谞讜 诇讜诪专 砖讛讘讚讬拽讛 讘谞专 砖诇 砖注讜讛 讜讻讬讜爪讗 讘讛 讘讚讬拽讛 专讗讜讬讛 讛讬讗 讜讻诇 讛讚专讻讬诐 讛讗诇讜 讘讛 讜讗祝 讙讚讜诇讬 讛诪驻专砖讬诐 讻转讘讜 砖讛讬讗 注拽专 砖讛砖诪谉 诪"诪 讗祝 讘讻诇讬 讝讛 砖爪讬讬专谞讜 注诇讬讜 诪转讬专讗 讛讜讗 注诇 砖驻讬讻转 讛砖诪谉 讜讗讬谞讜 讘讜讚拽 讬驻讛:



讜讗讞"讻 讛讜讗 诪讘讗专 砖讚讬谉 讘讚讬拽讛 讛讜讗 讘讻诇 诪拽讜诪讜转 砖讛讞诪抓 诪爪讜讬 讘讛诐 讜讛专讬 讛诐 讗爪诇 注谞讬谉 讝讛 讻讗讬转讬诇讬讚 专讬注讜转讗 讗讘诇 讻诇 诪拽讜诐 砖讗讬谉 诪讻谞讬住讬谉 讘讜 讞诪抓 讻讞讜专讬 讛讘讬转 讛注诇讬讜谞讬诐 讜讛转讞转讜谞讬诐 砖讗讬谉 转砖诪讬砖诐 讗诇讗 讘爪注专 讜讻谉 专驻转 讜诇讜诇 讜诪转讘谉 讜讗讜爪专讜转 讬讬谉 讜砖诪谉 讘砖讗讬谉 诪住转驻拽 讗讬谉 爪专讬讻讬谉 讘讚讬拽讛 砖诪讗讞专 砖诇讗 谞讜诇讚 讘讛诐 专讬注讜转讗 讗讬谉 诪讞讝讬拽讬谉 讘讛诐 讗讬住讜专 讜砖讜讗诇 诇注爪诪讜 讗"讻 讘诪讛 讗诪专讜 砖转讬 砖讜专讜转 讘诪专转祝 砖讻讘专 砖诪注 讜拽讘诇 砖砖转讬 砖讜专讜转 讘诪专转祝 爪专讬讻讬诐 讘讚讬拽讛 注诇 讙讘 讛讞讘讬讜转 讜讘讬谞讬讛谉 讜驻讬专砖讛 讘砖诪讻谞讬住讬谉 砖诐 讞诪抓 讜讛讜讗 讘诪住转驻拽 诪诪谞讜 砖讛砖诪砖 谞讻谞住 诇砖诐 诇驻注诪讬诐 讜驻转讜 讘讬讚讜 讜砖讜讻讞讜 讜谞砖讗专 砖诐 讜讞讜讝专 讜讚谉 讘讚讬谉 砖转讬 砖讜专讜转 讛诇诇讜 注诇 讗诇讜 砖转讬诐 诪讛诐 讛讜讗 诪爪专讬讱 讘讚讬拽讛 讜驻讬专砖讜 讘讬转 砖诪讗讬 砖转讬 砖讜专讜转 注诇 驻谞讬 讻诇 讛诪专转祝 讜讘讬转 讛诇诇 讗讜诪专讬诐 砖转讬 砖讜专讜转 讛讞讬爪讜谞讜转 砖讛谉 讛注诇讬讜谞讜转:



讜注谞讬谉 讝讛 讛讜讗 砖讛讬讛 讚专讱 诪住讚专讬 讛讗讜爪专讜转 砖讛讬讜 诪住讚专讬诐 讞讘讬讜转讬讛诐 讘砖讟讞 拽专拽注 讛诪专转祝 砖讜专讜转 砖讜专讜转 讜诪转讞讬诇讬谉 住诪讜讱 诇讻讜转诇 砖讻谞讙讚 讛谞讻谞住 讛讙注 注爪诪讱 砖驻转讞 讛诪专转祝 讘诪讝专讞 讛讬讜 诪住讚专讬诐 砖讜专讛 讗讞转 注诇 驻谞讬 讻讜转诇 诪注专讘 诪爪驻讜谉 讛诪专转祝 诇讚专讜诪讜 讜住诪讜讱 诇讛 砖讜专讛 讗讞专转 讜讻谉 讛专讘讛 讘讗讜专讱 拽专拽注 讛诪专转祝 讻驻讬 诪讛 砖爪专讬讱 诇讜 讜诪住讚专诐 讞讘讬讜转 注诇 讙讘讬 讞讘讬讜转 诪谉 讛讗专抓 注讚 砖诪讬 拽讜专讛 讜谞诪爪讗 讻诇 讛诪专转祝 注砖讜讬 砖讜专讜转 砖讜专讜转 讗诐 转专爪讛 讗诪讜专 砖讜专讛 专讗砖讜谞讛 讗讜转讛 注诇讬讜谞讛 讛专讜讗讛 注诇 驻谞讬 讻讜诇讛 砖诪讬 拽讜专讛 讜爪讚 讞讬爪讜谉 砖诇讛 专讜讗讛 讗祝 驻谞讬 讛讘讬转 讜砖谞讬讛 诇讛 讗讜转讛 砖转讞转讬讛 砖讗讬谞讛 专讜讗讛 砖诪讬 拽讜专讛 讜爪讚 讞讬爪讜谉 砖诇讛 专讜讗讛 讗转 讛驻转讞 讜讻谉 讻诇 讛砖讜专讜转 诪谉 讛讙讙 注讚 转讞转讬转 讛拽专拽注 讜讗诐 转专爪讛 讗诪讜专 砖砖讜专讛 专讗砖讜谞讛 讗讜转讛 讛讞讬爪讜谞讛 砖专讜讗讛 注诇 驻谞讬 讻讜诇讛 讗转 讛驻转讞 讜爪讚 注诇讬讜谉 砖诇讛 专讜讗讛 砖诪讬 拽讜专讛 讜砖谞讬讛 诇讛 讗讜转讛 砖诇驻谞讬诐 讛讬诪谞讛 砖讗讬谞讛 专讜讗讛 讗转 讛驻转讞 讗讘诇 爪讚 注诇讬讜谉 砖诇讛 专讜讗讛 砖诪讬 拽讜专讛 讜讻谉 讻讜诇诐 注讚 讻讜转诇 讗诪爪注讬 砖诇 讘讬转 讛诪专转祝 讜讻砖诪转讞讬诇 诇讛住转驻拽 注讜诇讬谉 诇注诇讬讜谞讜转 讘住讜诇诪讜转 讜砖讜转讬谉 诪砖讜专讛 讛注诇讬讜谞讛 讛专讜讗讛 砖诪讬 拽讜专讛 讜驻谞讬 讛驻转讞 注讚 砖讬砖转讜 讗转 讻讜诇讛 讜诪住诇拽讬谉 讗讜转谉 讞讘讬讜转 讜砖讜转讬谉 砖诇诪讟讛 讛讬诪谞讛 注讚 砖转讻诇讛 讻诇 讛砖讜专讛 讛讞讬爪讜谞讛 讛专讜讗讛 驻谞讬 讛讘讬转:



讜讗诪专讜 讘讬转 砖诪讗讬 砖转讬 砖讜专讜转 注诇 驻谞讬 讻诇 讛诪专转祝 讜谞讞诇拽讜 讘讙诪' 诇讚注转诐 讜讛讜讗 砖专讘 讬讛讜讚讛 驻讬专砖 讗转 讚讘专讬讛诐 砖转讬 砖讜专讜转 诪谉 讛讗专抓 注讚 砖诪讬 拽讜专讛 讛讞讬爪讜谞讛 砖专讜讗讛 讻讜诇讛 驻谞讬 讛驻转讞 讜爪讚 注诇讬讜谉 砖诇讛 专讜讗讛 讗祝 砖诪讬 拽讜专讛 讜砖诇驻谞讬诐 讛讬诪谞讛 砖讗讬谞讛 专讜讗讛 讗转 讛驻转讞 讻诇诇 讗讘诇 爪讚 注诇讬讜谉 砖诇讛 专讜讗讛 砖诪讬 拽讜专讛 讜专' 讬讜讞谞谉 驻讬专砖 讗转 讚讘专讬讛诐 砖转讬 砖讜专讜转 砖讛谉 砖讜专讛 讗讞转 讻诪讬谉 讙讗诐 讗讞转 讛讞讬爪讜谞讛 砖诪谉 讛讗专抓 讜注讚 砖诪讬 拽讜专讛 砖专讜讗讛 注诇 驻谞讬 讻讜诇讛 驻谞讬 讛驻转讞 讜讛讗讞专转 砖诪转讞诇转 讛住讚专 注讚 讻讜转诇 讗诪爪注讬 砖专讜讗讛 讻讜诇讛 砖诪讬 拽讜专讛 讜讝讜 讚讜拽讗 诪讬讛讗 注讚 诪拽讜诐 砖讬讚讜 诪讙注转 诇讗 砖讬讛讗 爪专讬讱 注诇 讻诇 讛讞讘讬讜转 讜讘讬转 讛诇诇 住讜讘专讬诐 砖转讬 砖讜专讜转 讛讞讬爪讜谞讜转 砖讛谉 讛注诇讬讜谞讜转 讜讛注谞讬谉 讛讜讗 砖讻诇 砖讗讬谉 讗转讛 诪讝讻讬专 注诇 驻谞讬 讻诇 讛诪专转祝 讗转讛 拽讜专讗 砖讜专讛 讻诇 砖讜专转 讞讘讬讜转 讘诇讗 爪讬专讜祝 砖诇诪讟讛 讛讬诪谞讛 注讚 讛拽专拽注 讗诇讗 爪讬专讜祝 讻诇 砖诇驻谞讬诐 讛讬诪谞讛 注讚 讛讻讜转诇 讜谞讞诇拽讜 专讘 讜砖诪讜讗诇 讘讙诪专讗 讘驻讬专讜砖 讚讘专讬讛诐 砖诇讚注转 专讘 讛注诇讬讜谞讛 讜砖诇诪讟讛 讛讬诪谞讛 砖砖转讬讛谉 专讜讗讜转 驻谞讬 讛驻转讞 讜注诇讬讜谞讛 驻谞讬 讛转拽专讛 诪驻谞讬 砖讛讜讗 诪讚拽讚拽 讘诇砖讜谉 讞讬爪讜谞讜转 砖讛专讬 砖转讬 讗诇讜 讞讬爪讜谞讜转 讜讗注"驻 砖拽讜专讗谉 注诇讬讜谞讜转 讜讗讬谉 讻讗谉 注诇讬讜谞讛 讗诇讗 讗讞转 讗祝 讛转讞转讜谞讛 注诇讬讜谞讛 讘注专讱 砖诇诪讟讛 讛讬诪谞讛 讜砖诪讜讗诇 驻讬专砖 讗转 讚讘专讬讛诐 注诇讬讜谞讛 讜砖诇驻谞讬诐 讛讬诪谞讛 砖砖转讬讛谉 注诇讬讜谞讜转 砖专讜讗讜转 驻谞讬 讛转拽专讛 讜讛讞讬爪讜谞讛 砖讘讛谉 专讜讗讛 讗祝 驻谞讬 讛驻转讞 讜讛讜讗 诪讚拽讚拽 讘诇砖讜谉 注诇讬讜谞讜转 砖讛专讬 砖转讬讛谉 注诇讬讜谞讜转 讜讗注"驻 砖拽讜专讗谉 讞讬爪讜谞讜转 讜讗讬谉 讻讗谉 讞讬爪讜谞讛 讗诇讗 讗讞转 讗祝 砖诇驻谞讬诐 讛讬诪谞讛 讞讬爪讜谞讛 讘注专讱 诇砖诇驻谞讬诐 讛讬诪谞讛 讜讗讬谉 住驻拽 砖讛诇讻讛 讻讘讬转 讛诇诇 讗诇讗 砖住驻拽 讘讬讚讬谞讜 讗诐 讻专讘 讗诐 讻砖诪讜讗诇 讜讛讜讗 砖讬砖 驻讜住拽讬诐 讻专讘 讜诪砖讜诐 讚专讘 讜砖诪讜讗诇 讛诇讻转讗 讻专讘 讘讗讬住讜专讬 讜讻谉 讻转讘讜讛 讙讚讜诇讬 讛诪讞讘专讬诐 讜讙讗讜谞讬 讛专讗砖讜谞讬诐 驻讜住拽讬诐 讻砖诪讜讗诇 诪诪讛 砖讗诪专讜 讘讙诪' 转谞讬 专' 讞讬讬讗 讻专讘 讜讻诇讛讜 转谞讗讬 讻砖诪讜讗诇 讜讻谉 砖诇讚注转诐 诇讗 谞讗诪专 讛诇讻转讗 讻专讘 讘讗讬住讜专讬 讗诇讗 讘诪讞诇讜拽转 砖诇讛诐 讗讘诇 讘诪讛 砖讛诐 诪驻专砖讬诐 讘讜 讚讘专讬 讗讞专讬诐 诇讗 讜讗讬谉 讛讻专注 讘讚讘专 讜诪"诪 讘诪专转祝 砖诇谞讜 砖讗讬谉 砖诐 砖讜专讜转 爪专讬讱 诇讘讚讜拽 注诇 讙讘讬 讛拽谞拽谞讬诐 讜讘讬谞讬讛诐:



讝讛讜 讘讬讗讜专 讛诪砖谞讛 讜讻讜诇讛 注诇 讛爪讚 砖讘讬讗专谞讜 讛诇讻讛 讛讬讗 讜讚讘专讬诐 砖谞讻谞住讜 转讞转讬讛 讘讙诪专讗 讗诇讜 讛诐:



诇注讜诇诐 讬讝讛专 讗讚诐 诪谉 讛住讻谞讜转 讻诪讛 砖讬讜讻诇 讜讻谉 诪谉 讛讞砖讚 讻诇 砖讛讜讗 讛讜诇讱 诇注讬专 讗讞专转 讻砖谞讻谞住 讘讛 讬讻谞住 讘讻讬 讟讜讘 讜讻砖讬爪讗 诪诪谞讛 讬爪讗 讘讻讬 讟讜讘 讗讘诇 讘注讬专讜 讗讬谉 爪讜专讱 讘讻讱 砖讗诐 诪驻谞讬 讛讞砖讚 讘谞讬 注讬专讜 诪讻讬专讬谉 讗讜转讜 讜讚谞讬谉 讗讜转讜 诇驻讬 注谞讬谞讜 讜讗诐 诪驻谞讬 讛住讻谞讛 讛专讬 专讙讬诇 讛讜讗 讘讛 讜讬讜讚注 诪讘讜讗 讛注讬专 讜诪讜爪讗讛 讜讝讛讜 砖讛拽讚讬诐 诇砖讜谉 讻谞讬住讛 诇诇砖讜谉 讬爪讬讗讛 讜讗诐 诇讗 讻谉 讛讬讛 诇讜 诇讜诪专 讬爪讗 讗讚诐 讘讻讬 讟讜讘 讜讬讻谞住 讘讻讬 讟讜讘 讜讗注"驻 砖讻转讜讘 讜讗转诐 诇讗 转爪讗讜 讗讬砖 诪驻转讞 讘讬转讜 注讚 讘拽专 讛讬讻讗 讚砖讻讬讞 讛讝讬拽讗 砖讗谞讬 讜诪"诪 讬砖 诪驻专砖讬诐 讗讜转讛 讗祝 讘注讬专讜 讜讛拽讚诪转 讻谞讬住讛 诇讬爪讬讗讛 讗讬谉 诇讚拽讚拽 讘讛 砖讛专讬 诪爪讬谞讜 讻讬讜爪讗 讘讜 讘讘讜专 诪讟驻住 讜注讜诇讛 诪讟驻住 讜讬讜专讚 讗注"驻 砖讛讬专讬讚讛 拽讜讚诪转:



讛谞讜讚专 诪谉 讛讗讜专 诇讗 住讜祝 讚讘专 砖讛讜讗 讗住讜专 讘讗讜专 讞诪讛 讜诇讘谞讛 讗诇讗 讗祝 讘讗讜专 讛讻讜讻讘讬诐 讗住讜专 砖诇砖讜谉 讘谞讬 讗讚诐 诪转驻砖讟 诇拽专讗 讗祝 诇讗讜专 讛讻讜讻讘讬诐 讗讜专讛 讜讘谞讚专讬诐 讛诇讱 讗讞专 诇砖讜谉 讘谞讬 讗讚诐 讜讗爪"诇 砖诇讗讜专 讛谞专 讗住讜专:





转讜住驻讜转 专讬"讚 (诪讛讚讜专讛 转诇讬转讗讛)

诪讗讬 讗讜专 专"讛 讗诪专 谞讙讛讬 专讘 讬讛讜讚讗 - 讗诪专 诇讬诇 拽住"讚 讛"拽 讜讻讗讜专 讘注讛"讝 讻讱 讝专讬讞转 砖诪砖 诇爪讚讬拽讬诐 诇注讛"讘 驻转专讜谉 讛诪讜专讛 谞"诇 讚讞讜拽 诇驻讬 讛讙讬专住讗 讜讛谞讻讜谉 讘注讬谞讬 砖诪讚诪讛 讝专讬讞转 砖诪砖 砖诇 爪讚讬拽讬诐 讘注讜讛"讘 讻讗讜专 讘讜拽专 讘注讜讛"讝 讜讘注讘讜专 讝讛 诪讚诪讛 讗讜转讜 诇讘讜拽专 讛诪讗讬专 讗讜专讜 讛讜诇讱 讜诪转讙讘专 讻讱 讬讛讗 讗讜专 讛砖诪砖 诇注转讬讚 诇讘讗 讛讜诇讱 讜诪转讙讘专 转诪讬讚 讗讘诇 讗讜专 讛爪讛专讬诐 讛讜诇讱 讜诪讻讞讬砖:





诪讛专砖"讗 - 讞讬讚讜砖讬 讛诇讻讜转

讘驻讬专砖"讬 讘讚"讛 讛讘讜拽专 讗讜专 讻讜' 讜诇驻讬 讚专讻讜 诇诪讚讱 讛讻转讜讘 讚"讗 讻讜' 砖讛诪转讬谞讜 注讚 砖讛讗讬专 讛诪讝专讞 讻讚专讘 讬讛讜讚讛 讻讜' 注讻"诇 诪驻专讜砖讜 谞专讗讛 讚讛砖转讗 讚诪驻专砖 诇讛 讻诪讗谉 讚讗诪专 爪驻专讗 谞讛讬专 讚讛讬讬谞讜 注讚 砖讛讗讬专 讛诪讝专讞 讜诇讗 诪注诪讜讚 讛砖讞专 讛"诇 讻讚专讘 讬讛讜讚讛 讚讬爪讗 讗讚诐 讘讻讬 讟讜讘 讚讛讬讬谞讜 诪谞抓 讛讞诪讛 诪砖讗"讻 讻讚讘注讬 诇诪讬诪专 诪注讬拽专讗 讚讗讜专 砖诐 讚讘专 讛讜讗 讚讛讬讬谞讜 讬诪诪讗 讚讛"诇 诪注诪讜讚 讛砖讞专 讻讚讬诇驻讬谞谉 诪拽专讗 讚注讝专讗 讚诪注诪讜讚 讛砖讞专 讬讜诐 讛讜讗 讜专讘 讬讛讜讚讛 诇讗 拽讗诪专 讛讻讬 讗诇讗 诪谞抓 讛讞诪讛 讻谉 谞专讗讛 诪驻专讜砖讜 讜讛转讜住' 诇讗 讻转讘讜 讻谉 讜拽"诇:


转讜住驻讜转 讘讚"讛 讗讜专 诇讗专讘注讛 注砖专 讻讜' 砖讛讞诪讬专讜 讻讗谉 讟驻讬 诪讘砖讗专 讗讬住讜专讬 讛谞讗讛 讻讜' 讜诇讗 讚诪讬 诇讘砖专 讻讜' 讜谞讝讬专 谞诪讬 讻讜' 注讻"诇 谞专讗讛 讚诇"拽 诇讛讜 诪注讬拽专讗 讗诇讗 诪讗讬住讜专讬 讛谞讗讛 讚讜诪讬讗 讚讞诪抓 讜讗"讻 拽砖讛 诪讗讬 拽讜砖讬' 诪谞讝讬专 讚诇讗 讛"诇 诪讗讬住讜专讬 讛谞讗讛 讜讬"诇 讚诇讗讜 讚讜拽讗 诪谞讝讬专 拽讗诪' 讗诇讗 [诪谞讚专] 讚讛讜讬 诪讗讬住讜专讬 讛谞讗讛 讚讗讬谞谉 讗讬住讜专 注讜诇诐 讜诇讗 讘讚讬诇 诪讬谞讬讛 讗讬 诇讗讜 讚砖专讬 诇讗讞专讬谞讬 讜拽"诇:


讘讗"讚 讚讗讬 诪讜转专 诇讛砖讛讜转讜 讗诪讗讬 讬砖专祝 讬砖讛讛 讗讜转讜 讗讞专 讛驻住讞 讜讬讛讗 诪讜转专 讻讜' 注讻"诇 讚诪诇砖讜谉 讬砖专祝 诇讗 诪讜讻讞' 讚讗住讜专 诇讛砖讛讜转讜 讗讬 讛讜讛 讗住讜专 讘讛谞讗讛 讙诐 讗讞专 讛驻住讞 讚诇讻讱 拽讗诪专 讬砖专祝 讚讗讬谞讜 注讜诪讚 讗诇讗 诇讬砖专祝 讻讬讜谉 讚讗住讜专 诪讛讬讜诐 诇注讜诇诐 讗讘诇 讻讬讜谉 讚砖专讬 诇讗讞专 讛驻住讞 讗讬 讛讜讛 讙诐 诪讜转专 诇讛砖讛讜转讜 讗诪讗讬 讬砖专祝 讚讛讗 砖专讬 诇讬讛 诇讛砖讛讜转讜 注讚 诇讗讞专 讛驻住讞 讜诇讛谞讜转 诪诪谞讜 讜讚讜"拽:


讘讚"讛 讬讻谞住 讘讻讬 讟讜讘 讻讜' 讚诇讬讻讗 诇诪讬讞砖 诇诪讝讬拽讬谉 讻讙讜谉 讗讞讬 讬讜住祝 讚讛讜讜 讬"讗 讜讛讟注诐 诪驻谞讬 讛驻讞转讬诐 讻讜' 注讻"诇 讜诇讗 谞讬讞讗 诇讛讜 谞诪讬 讻驻讬专砖"讬 诪驻谞讬 讛讞讬讜转 讜诇住讟讬诐 诪讛"讟 讻讬讜谉 讚讛讜讜 讬"讗 讜拽"诇:


讘讚"讛 讜讻讗讜专 讘拽专 讘注讜讛"讝 驻讬专"转 讚讛讬讬谞讜 注讚 讞爪讬 讛讬讜诐 讻讜' 注讻"诇 讚诇驻专砖"讬 诇讛驻讱 讛诇"诇 讜讻讗讜专 讘拽专 讘注讜讛"讘 讚讛讬讬谞讜 转讞诇转 讛讝专讬讞讛 转讛讬讛 讻讝专讬讞转 讛砖诪砖 讚注讜讛"讝 讗讘诇 诇驻讬专"转 谞讬讞讗 讚讻注讬谉 讘拽专 讚注讜讛"讝 讚讛讬讬谞讜 讞爪讬 讛讬讜诐 转讛讬讛 转讞诇转 讝专讬讞转 讛砖诪砖 讚诇注讜诇诐 讛讘讗 讜拽"诇:


讘讚"讛 讜讛讗 拽讬讬"诇 注讚 爪讗转 讻讜' 讗讜专"讬 讚驻砖讬讟讗 诇讬讛 讻讜' 诪砖讜诐 讚诪住拽讬' 讘住驻"讘 讚诪讙讬诇讛 讚诪注诇讜转 讛砖讞专 讬讜诐 讻讜' 讜诪讛转诐 谞诪讬 诪讜讻讞 讚注讚 爪讗转 讻讜' 注讻"诇 讜诪讬讛讜 拽"拽 讘住讜讙讬讗 讚讛转诐 诇驻讬 讝讛 讚拽讗诪专 讜讻讜诇谉 砖注砖讜 诪砖注诇讛 注诪讜讚 讛砖讞专 诪讛"诪 讻讜' 讗诇讗 诪注转讛 讻讜' 讛讗 拽讬"诇 讚注讚 爪讗转 讛讻讜讻讘讬诐 讻讜' 讗诇讗 讗诪专 专' 讝讬专讗 诪讛讻讗 讜讗谞讞谞讜 注讜砖讬诐 讘诪诇讗讻讛 诪注诇讜转 讜讙讜' 讜讗"讻 注"讻 讛讗 讚驻专讬讱 讜讛讗 拽讬"诇 讚注讚 爪讗转 讻讜' 诇讗讜 讗讛讗讬 拽专讗 住诪讬讱 讚讗"讻 讛讜讛 讬讚注 谞诪讬 诪讛讗讬 拽专讗 讚诪注诇讜转 讛砖讞专 讬讜诐 讛讜讗 讜讻讚诪住讬拽 讜讬砖 诇讬讬砖讘 讜讚讜"拽:


讘讗"讚 讜诇"拽 诪讛讛讜讗 拽专讗 讻讜' 讜讗讬讻讗 诇诪"讚 讛转诐 讘' 讞诇拽讬 诪讬诇 砖讛讜讗 诇驻讬 讛谞专讗讛 砖注讛 讙讚讜诇讛 讻讜' 注讻"诇 讜注讬' 讘讝讛 讘转讜住' 驻专拽 讘"诪 讘讚"讛 转专讬 转诇转讗 诪讬诇 讻讜' 讜注讬' 注诇 讻讜谞转诐 讘讞讬讚讜砖谞讜 砖诐 讜讛讗讬 诇讬砖谞讗 砖讻转讘讜 讻讗谉 诇驻讬 讛谞专讗讛 砖注讛 讙讚讜诇讛 讻讜' 讗讬谞讜 砖诐 讜注讬' 注诇 讻讜讜谞转诐 讘诪讛专砖"诇 讚诇讗讜 砖注讛 讙讚讜诇讛 诪诪砖 讗诇讗 讝诪谉 讙讚讜诇 讜注讜讚 讬砖 诇讬讬砖讘 诇讛讙讚讬诇 讛拽讜砖讬讗 拽讗诪专讬 讚砖注讛 讙讚讜诇讛 诪诪砖 讬砖 诇驻讬 讛谞专讗讛 诪讝诪谉 砖拽讬注转 讛讞诪讛 注讚 爪讗转 讛讻讜讻讘讬诐 讜讛讬讗讱 砖讬注专讜 讗讜转讜 讘转专讬 讞诇拽讬 诪讬诇 讜讚讜"拽:





诪讛专砖"讗 - 讞讬讚讜砖讬 讗讙讚讜转

诇注讜诇诐  讬讻谞住 讗讚诐 讘讻讬 讟讜讘 讜讬爪讗 讻讜'  诪驻讜专砖 驻"拽 讚转注谞讬转 讜讘"拽 驻"讛 讜注"砖. 


讜讻讗讜专  讘讜拽专 讘注讜讛"讝 讻注讬谉 讻讜'.  讛"拽 讜讻讗讜专 讘讜拽专 讘砖讞专 砖讛讜讗 诪讗讬专 讜诪转讙讘专 讜讛讜诇讱 讻谉 讬讛讬讛 讝专讬讞转 砖诪砖 诇爪讚讬拽讬诐 诇注讜诇诐 讛讘讗 讻诪"砖 讜讝专讞讛 诇讻诐 讬专讗讬 砖诪讬 砖诪砖 爪讚拽讛 讜讙讜' 讜讻转讬讘 讜讗讜讛讘讬讜 讻爪讗转 讛砖诪砖 讘讙讘讜专转讜 讜拽"诇. 


讗诇讗  讛"拽 拽专讬讬讛 专讞诪谞讗 诇谞讛讜专讗 讜驻拽讚讬讛 讻讜'.  讜讬讛讬讛 诪拽专讗 讞住专 讻讗诇讜 讻转讬讘 讜讬拽专讗 讗诇讛讬诐 诇讗讜专 砖讬砖诪砖 讘讬讜诐 讜诇讞讜砖讱 砖讬砖诪砖 讘诇讬诇讛 讜讻诪"砖 讘谞讜住讞 讘专讻转 讛诇讘谞讛 讞讜拽 讜讝诪谉 谞转谉 诇讛诐 砖诇讗 讬砖谞讜 讗转 转驻拽讬讚诐 讻讜' 讜拽"诇: 


砖讗讬谞谉  诪讗讬专讬谉 诇讗 讘注讬 砖讘讜讞讬 讻讜'.  诇驻讜诐 住讘专讗 讚讛砖转讗 注"讻 讬砖 讻讜讻讘讬诐 砖讗讬谞诐 诪讗讬专讬诐 讜讗讬 讗讜专 讗讜专转讗 讛讜讗 讜讻诇 讛讻讜讻谞讬诐 讘讻诇诇 讻讜讻讘讬 讗讜专 讛讜讗 讗注"讙 讚讻讘专 讻诇诇谉 讘讻诇 爪讘讗讬讜 讘讗 诇驻专砖 讜诇驻专讟 讚讛讬讬谞讜 砖诪砖 讜讬专讞 讜讻诇 讻讜讻讘讬 诇讬诇讛 讗讘诇 讗讬 讻讜讻讘讬诐 讛诪讗讬专讬诐 讛讜讗 诇诪讛 驻专讟 讛诪讗讬专讬诐 讟驻讬 诪砖讗讬谞谉 诪讗讬专讬诐 讻讬讜谉 讚讻讜诇诐 讘讻诇诇 讻诇 爪讘讗讬讜 讚诇"诇 讗讬谞谉 诪讗讬专讬谉 讜讻讚诪住讬拽 讚讗"讻 讗讜专 诇"诇 讜诪砖谞讬 讚讗爪讟专讬讱 诇讗砖诪注讬谞谉 讚讗拽专讬 讗讜专 讻讜' 讜拽"诇:





诪讛专"诐

讘专砖"讬 讚"讛 讗讜专 诇讗专讘注讛 注砖专 讙专住讬谞谉 诇讗驻讜拽讬 讗讜专 讬"讚 讜讻讜' 讗讜 诇讗讜专 讬"讚 讜讻讜':


讚"讛 讜讘诪讛 讗诪专讜 诇拽诪谉 讘诪转谞讬'. 专"诇 讘诪砖谞讛 讝讜 讘"砖 讗讜诪专 讜讻讜':





讞讻诪转 砖诇诪讛

专砖"讬 讘讚"讛 讗诇讗 转专讬抓 讛讻讬 讛住"讚 讜讗讞"讻 诪"讛 拽专讬讛 专讞诪谞讗 诇谞讛讜专讗 讻讜' 讛讗讬 讜讬拽专讗 讻讜' 讻爪"诇:


讘讗"讚 拽专讗 诇讘专讬讗讛. 谞"讘 住"讗 诇讘专讬讬讛:


转讜住' 讘讚"讛 讜讛讗 拽讬"诇 讻讜' 讜讗讬讻讗 诇诪讗谉 讜讚讗诪专 讛转诐 砖谞讬 讞诇拽讬诐 讻讜'. 谞"讘 驻讬' 诇讻诇 讛驻讞讜转 讜讻诇 砖讻谉 诇诪"讚 转诇转讗 讞诇拽讬 诪讬诇 砖讛讜讗 讙' 专讘讬注讬转 讛诪讬诇 讜讛讜讗 诪讛诇讱 讗诇祝 讜转"拽 讗诪讛 讜拽"诇 诪讛 砖讗诪专 砖注讛 讙讚讜诇讛 讗讬谉 讝讛 砖注讛 砖诇 讗讞讚 诪讻"讚 讘讬讜诐 讚讛讗 诪讬诇 讙讜驻讗 诪讛诇讱 砖诇讬砖 砖注讛 驻讞讜转 讞诇拽 诇' 讗诇讗 砖注讛 讙讚讜诇讛 讻诇讜诪专 注转 讙讚讜诇 讜拽"诇 (注讬讬谉 讘诪讛专砖"讗):





专砖"砖

讘诪砖谞讛 讘讜讚拽讬谉 讻讜'. 讘讛专注"讘 讗讬转 讚诪驻专砖讬 讚讟注诪讗 讚诇讗 住诪讻讬谞谉 讗讘讬讟讜诇 讚讞讬讬砖讬谞谉 砖诪讗 讬诪爪讗 讙诇讜住拽讗 讬驻讬驻讬讛 讜谞诪诇讱 注诇 讘讬讟讜诇讜 讻讜' 讜诪诇讗 讛转讜讬"讟 讗"讚 讚诪讞砖讘讛 诪讘讟诇转 诪讞砖讘讛 讜讗"爪 诇讝讛 讚讗驻讬' 诇专"诇 (讘拽讚讜砖讬谉 谞讟 讘) 诇驻讬 讚诪转谞讬 专讘 讝讘讬讚 讛讻讗 讻讬讜谉 讚讚注转讜 诇拽谞讜转 拽谞讬 诇讬讛 专砖讜转讜 注讬' (讘"诪 讬讗) 讜讘转讜讚"讛 讝讻转讛. 讗诪谞诐 诇讻讗讜专讛 注讬拽专 讚讘专讬 讛专注"讘 转诪讜讛 讚讛讗 诇拽诪谉 (讜 讘) 诪讜讻讞 诇讛讚讬讗 讚讘讘讬讟讜诇 讗讝诇讗 诇讛 讞砖砖讗 讚讙诇讜住拽讗 讜讙诐 讚讗祝 讗讞专 讛讘讚讬拽讛 讗讬讻讗 讞砖砖讗 讚讙诇讜住拽讗 讜讬"诇 讚讘诇讗 讘讚讬拽讛 讜讚讗讬 诪爪讜讬 砖讬诪爪讗 讙诇讜住拽讗 讜诇讻谉 讞讬讬砖讬谞谉 砖诪讗 讬诪诇讱 注诇 讘讬讟讜诇讜 讗讘诇 讗讞专 讛讘讚讬拽讛 讗讬谞讜 讗诇讗 讞砖砖讗 砖诪讗 讬诪爪讗 讻讜' 讜砖诪讗 讬诪诇讱 讜诇转专讬 砖诪讗 转讜 诇讗 讞讬讬砖讬谞谉:



讙诪' 诪讬转讬讘讬 讛讘讜拽专 讗讜专 讻讜' 讗诇诪讗 讗讜专 讬诪诪讗 讛讜讗. 注讬讬谉 驻讬专砖"讬 讜拽"诇 诇驻讬 诪讗讬 讚讗讬转讗 讘讬讜诪讗 (讻 讘) 讚讞爪讜转 诇讬诇讛 谞诪讬 讗讬拽专讬 讘讜拽专 (讜注诪砖"讻 讘住"讚 (讘讘专讻讜转 讟) 诇讗 转讬拽砖讬 讛讻讗 诪讬讚讬):



专砖"讬 讚"讛 讛讘讜拽专 讗讜专 讻转讬讘. 砖讛诪转讬谞讜 注讚 砖讛讗讬专 讛诪讝专讞. 讜讘讚"讛 讘讻讬 讟讜讘 讻转讘 讬诪转讬谉 注讚 讛谞讛"讞 诪砖诪注 讚讗讬讚讬 讜讗讬讚讬 讞讚 讛讜讗 注诪砖"讻 (讘诪讙讬诇讛 讻) 讘住"讚 讜诪砖"讻 诇拽诪谉 讘讚"讛 讜讻讗讜专 讘拽专 讻转讬讘 讘注诇讜转 讛砖讞专 讻讜' 讜讗驻讬' 注讛"砖 讻讜' 讛讬讬谞讜 讛转讞诇转 讛讗讜专 讜讻诪"砖 砖诐 讻砖诪转讞讬诇 讛讘拽专 诇讛讗讬专 讜注讬' (讘住讜讻讛 讻讟) 讘驻讬专讜砖讜 讜讘诪砖"讻 讛诪讛专砖"讗 注"讚 砖诐. 讗讘诇 讚注转 讛转讜住' 讘专"驻 讛驻讜注诇讬诐 讘住讚"讛 驻讜注诇 讜讻驻讬 砖讘讗专诐 讛诪讛专砖"讗 砖诐 讚讘讻讬 讟讜讘 讛讬讬谞讜 讙"讻 讘注讛"砖 讜谞"诇 专讗讬讛 诇讚讘专讬讛诐 诪诇拽诪谉 (爪讚) 讚讞砖讘讜谉 诪讛诇讱 讗讚诐 讘讬谞讜谞讬 讬讜"讚 驻专住讗讜转 讘讬讜诐 讛讜讗 诪注讛"砖 注讚 爪讛"讻 诇驻讬专砖"讬 砖诐 讗诇诪讗 砖讚专讱 诇讬诇讱 讘讗讜转讜 讝诪谉. 讗诪谞诐 诇砖讬讟转 讛讙专"讗 讝"诇 讘讗讜"讞 住讬' 转谞"讟 住拽"讛 讘住讜讙讬讗 讚砖诐 讗讬谉 专讗讬讛:



转讜住' 讚"讛 讬讻谞住. 讜讛讗 讚谞拽讟 讻谞讬住讛 转讞诇讛 讻讜' 讚讗讜专讞讗 讚讙诪专讗 讻讜'. 讜讘诪拽专讗 诪爪讬谞讜 讙"讻 讘诪住驻专 讬讘讬讗讜诐 讜讘诪住驻专 讬讜爪讬讗讜诐 (讚讛"讗 讟 讻讞) 注"砖 讘诇砖讜谉 讛诪驻专砖 讛诪讻讜谞讛 讘砖诐 专砖"讬:





讘谉 讬讛讜讬讚注

讗讜止专 诇职讗址专职讘旨指注指讛 注指砖讉指专 讘旨讜止讚职拽执讬谉 讗侄转 讛侄讞指诪值抓 诇职讗讜止专 讛址谞旨值专. 谞专讗讛 诇讬 讘住"讚 讻讬 讚讜讚 讛诪诇讱 注"讛 讗诪专 讜职诇址讬职诇指讛 讗讜止专 讘址旨注植讚值谞执讬 (转讛诇讬诐 拽诇讟, 讬讗) 讜讗诪专讜 讘讙诪专讗 (驻住讞讬诐 讘:) 讛讻讬 拽讗诪专 讚讜讚 '注讜诇诐 讛讝讛 砖讛讜讗 讚讜诪讛 诇职诇址讬职诇指讛 讗讜止专 讘址旨注植讚值谞执讬', 谞诪爪讗 讚讜讚 讛诪诇讱 注"讛 诪爪驻讛 讛讬讛 诇讗讜专 诇讛转讞讘专 注诪讜.
讜驻专砖转讬 讘住"讚 诇讻讱 讗诪专 讚讜讚 讛诪诇讱 注"讛 讚执旨砖址旨讈谞职转指旨 讘址砖侄旨讈诪侄谉 专止讗砖执讈讬 讻旨讜止住执讬 专职讜指讬指讛 (转讛诇讬诐 讻讙, 讛) 讜讗诪专 讗讘讬讬 砖诪注 诪讬谞讛 讻住讗 讚讘专讻转讗 讚讚讜讬讚 诇注转讬讚 诪讞讝讬拽 专讻"讗 诇讜讙讬谉 '专职讜指讬指讛' [221] 讘讙讬诪讟专讬讗 讛讻讬 讛讜讬 (讬讜诪讗 注讜.). 讜讬砖 住讜讚 注诪讜拽 讘专讻"讗 诇讜讙讬谉 讛谞讝讻专讬诐 砖讛讜讗 诪住驻专 讗专"讱 讗讜专讜转 讜讛讬讬谞讜 讚旨指讜执讚 诪住驻专讜 讬"讚 讜注诐 诪住驻专 讗讜止专 注讜诇讛 专讻"讗 [207+14 =221] 诇讻讱 讗诪专 '讗讜止专 讘址旨注植讚值谞执讬' 砖讛讜讗 诪爪驻讛 诇讗讜专.
讜讛谞讛 讗诐 转住讚讜拽 讜转讞转讜讱 讻诇 讗讜转 诪讗讜转讬讜转 '讞指诪值抓' 讘驻谞讬 注爪诪讜 诇砖转讬诐 讬讛讬讛 诪讝讛 讗讜转讬讜转 讚"讚 讻"讻 诪"讛 诪"讛, 讜讛讬讬谞讜 讻讬 诇注转讬讚 讛讘讟讬讞 讛拽讘"讛 讗转 讻谞住转 讬砖专讗诇 讜职砖址讉诪职转执旨讬 讻址旨讚职讻止讚 砖执讈诪职砖止讈转址讬执讱职 (讬砖注讬讛 谞讚, 讬讘). 讜讻转讘转讬 讘住"讚 砖谞讝讻讛 诇讛讘讟讞讛 讝讜 砖诇 '讻址旨讚职讻止讚' 注诇 讬讚讬 讛注谞讜讛 砖转讛讬讛 讗爪诇讬谞讜 诪讘讬转 讜诪讞讜抓 砖讬讛讬讛 讛讗讚诐 讚讱 诪讘驻谞讬诐 讜讚讱 诪讘讞讜抓 讜注诇 讬讚讬 讻讱 谞讝讻讛 诇讛讘讟讞转 '讻址旨讚职讻止讚' 讘讝讻讜转 讚讱 讜讚讱 砖讛讬讗 注谞讜讛 砖诇讬诪讛.
讜讻诇 讝讗转 讛注谞讜讛 讛讬讗 讘讚讘专讬诐 讛讙砖诪讬讬诐 砖讬讛讬讛 讛讗讚诐 讚讱 诪讘讞讜抓 讜讚讱 诪讘驻谞讬诐 讗讱 爪专讬讱 注讜讚 注谞讜讛 砖诇讬诪讛 诪讘讬转 讜诪讞讜抓 讘讚讘专讬诐 讛谞驻砖讬讬诐 讙诐 讻谉 讜注诇 讝讛 讬专诪讜讝 讗讜转 爪讚"讬 砖诪住驻专讜 转砖注讬诐 砖讛讜讗 诪住驻专 诪"讛 讜诪"讛 砖讬讛讬讛 讛讗讚诐 诪讛 诪讘驻谞讬诐 讜诪讛 诪讘讞讜抓, 讜讘讝讛 转讘讗 讛讙讗讜诇讛 诪讗讜转 爪讚"讬 讚诪谞爪驻"讱 砖讛讜讗 讻转砖注 诪讗讜转 砖讛诐 注砖专讛 诪"讛 诪讘驻谞讬诐 讜注砖专讛 诪"讛 诪讘讞讜抓 讻谞讙讚 注植砖指讉专指讛 砖址讈诇执旨讬讟执讬诐 砖讘讙讜祝 讛谞讝讻专讬诐 讘讚讘专讬 专讘讜转讬谞讜 讝"诇 (谞讚专讬诐 诇讘:).
讜讝讛讜 砖讗诪专讜 讗讜止专 诇职讗址专职讘旨指注指讛 注指砖讉指专 讻砖讬转讞讘专 讗讜止专 诇职讗址专职讘旨指注指讛 注指砖讉指专 讛讜讗 '讚旨指讜执讚', 讘旨讜止讚职拽执讬谉 讗侄转 讛侄讞指诪值抓 '讘旨讜止讚职拽执讬谉' 诇砖讜谉 讘讚拽 砖住讜讚拽讬谉 讗讜转讬讜转 '讞指诪值抓' 诇砖谞讬 讞诇讜拽讜转 砖讘讝讛 讬讛讬讛 转讬讘讜转 '讻址旨讚职讻止讚' 讜转讬讘讜转 '诪"讛 诪"讛' 砖讛诐 注谞讜讛 砖诇讬诪讛 讘讚讘专讬诐 讛讙讜驻谞讬诐 诪讘讬转 讜诪讞讜抓 砖讛诐 '讚讱 讜讚讱' 讜注谞讜讛 砖诇讬诪讛 讘讚讘专讬诐 讛谞驻砖讬讬诐 诪讘讬转 讜诪讞讜抓 砖讛诐 '诪"讛 讜诪"讛'. 讜讘讚讬拽讛 讝讜 转讛讬讛 诇职讗讜止专 讛址谞旨值专 砖讛讜讗 诪住驻专 砖诇砖讛 讬讞讜讚讬诐 砖讛诐 讛讜讬"讛 讗讛讬"讛 讛讜讬"讛 讗讚谞"讬 讛讜讬"讛 讗诇拽讬"诐 砖注讜诇讬诐 诪住驻专 '谞旨值专' [26+21+26+65+26+86=250].



诇职注讜止诇指诐 讬执讻旨指谞值住 讗指讚指诐 讘旨职讻执讬 讟讜止讘 讜职讬值爪值讗 讘旨职讻执讬 讟讜止讘. 诪拽砖讬诐 诪谞讛讙 讛注讜诇诐 砖讛讗讚诐 讬爪讗 诪讘讬转讜 讜讗讞专 讻讱 讬讻谞住 讜讛讜讛 诇讬讛 诇讛拽讚讬诐 讬爪讬讗讛 诇讻谞讬住讛?
讜谞专讗讛 诇讬 讘住"讚 讛拽讚讬诐 讛讻谞讬住讛 诇讗砖诪注讬谞谉 砖爪专讬讱 诇讛讝讚专讝 讘讻谞讬住讛 讬讜转专 诪谉 讛讬爪讬讗讛 讚讛讬爪讬讗讛 讚专讻讛 诇讛讬讜转 讘住讜祝 讛诇讬诇讛 讘讝诪谉 砖讻诇转讛 砖诇讬讟转 讛诪讝讬拽讬谉 讜讛讙谞讘讬诐 砖讛讝诪谉 诪转拽专讘 诇讬讜诐 砖讘讜 砖讜诇讟 讛讞住讚 讜讛讜讗 注转 专爪讜谉 讗讘诇 讛讻谞讬住讛 注诇 讛专讜讘 讛讬讗 讘注专讘, 讜讗诐 讬转讗讞专 诇讬讻谞住 讘讛转讞诇转 讛诇讬诇讛 讝讜 拽砖讛 讚讗讜转讜 讝诪谉 讛转讞诇转 砖诇讬讟转 讛诪讝讬拽讬谉 讜讛讙谞讘讬诐 讜讛讜讗 讝诪谉 砖诇讬讟转 讛讚讬谉 讜注诇讜诇 讬讜转专 诇专讜注 讜诇讻谉 讛拽讚讬诐 讛讻谞讬住讛.
讜注讜讚 谞专讗讛 诇讬 讘住"讚 讚讗讬谞讜 诪讚讘专 讻讗谉 注诇 讬爪讬讗讛 专讗砖讜谞讛 砖讬讜爪讗 诪讘讬转讜 讚讘讝讜 诇讬讻讗 拽驻讬讚讛 讚讜讚讗讬 讻砖讬爪讗 诪讘讬转讜 注诇 讛专讜讘 诪诇讜讜讬诐 讗讜转讜 讗讜讛讘讬讜 讜拽专讜讘讬讜 讜讻讬讜谉 砖讬砖 注诪讜 讛专讘讛 讗谞砖讬诐 讬砖 诇讜 砖诪讬专讛 讟讘注讬转 诪爪讬讚诐 讜诇讻谉 谞拽讬讟 讻谞讬住讛 砖转讛讬讛 讗讞专 讬爪讬讗讛 讛专讗砖讜谞讛 砖讬爪讗 诪讘讬转讜 讜讗讞专 讻讱 讬爪讬讗讛 砖转讛讬讛 讗讞专 讛讻谞讬住讛 讘讗诪爪注 讛讚专讱 诪诪诇讜谉 诇诪诇讜谉.
讜讛讗 讚讗诪专 讘旨职讻执讬 讟讜止讘 讜诇讗 讗诪专 讬讻谞住 讘讞诪讛 讜讬爪讗 讘讞诪讛 讗讜 讬讻谞住 讘讗讜专 讜讬爪讗 讘讗讜专. 谞专讗讛 诇讬 讘住"讚 专诪讝 讘讝讛 注诇 拽专讬讗转 砖诪注 讗砖专 讘讛 讬讞讜讚 '讛讜讬"讛 讗讛讬"讛' [47] 砖讛讜讗 住讜讚 讞讜"讘 [讞讻诪讛 讜讘讬谞讛] 砖诪住驻专诐 '讻执讬 讟讜止讘' [47] 讜诇讬诪讚谞讜 砖爪专讬讱 诇拽专讜转 拽专讬讗转 砖诪注 注诇 讛诪讝讜讝讛 拽讜讚诐 讬爪讬讗转讜 诇讚专讱, 讻讬 讬讚讜注 砖讛'讚专讱' [224] 讛讜讗 诪住驻专 讛讜讬"讛 讘诪诇讜讬 住"讙 讜讗讛讬"讛 讘诪诇讜讬 拽住"讗 [63+161=224] 砖讛讜讗 住讜讚 讞讜"讘 [讞讻诪讛 讜讘讬谞讛].
讙诐 谞专讗讛 诇讬 讘住"讚 专诪讝 诇驻讬 讚专讻讜 讘讗讜诪专讜 讘旨职'讻执讬 讟讜止讘' 诇砖诐 讛讜讬"讛 砖诪住驻专讜 讻"讜 讜诇砖诐 讘讬"讟 砖诪住驻专讜 讻"讗 砖讛讜讗 诪住讜讙诇 诇砖诪讬专讛 砖讘砖诐 讝讛 谞讬爪讜诇 讚讜讚 讛诪诇讱 注"讛 诪讗讻讬砖, 讜诇讻谉 专讗砖讬 转讬讘讜转 讗植砖址讉讙职旨讘值讛讜旨 讻执旨讬 讬指讚址注 砖职讈诪执讬 (转讛诇讬诐 爪讗, 讬讚) '讗指讻执讬砖讈' 讜讻谞讝讻专 讘砖注专 讛驻住讜拽讬诐 讜讝讛讜 '讻执讬 讟讜止讘' 讗讜转讬讜转 '讻"讜 讘讬"讟' 专诪讝 诇砖诐 讛讜讬"讛 砖诪住驻专讜 讻"讜 讜诇砖诐 讘讬"讟 讛谞讝讻专 砖讬讻讜讬谉 讘讛诐 讛谞讜住注 讘讚专讱 讘注讘讜专 砖诪讬专转讜.
讜讛讗 讚谞拽讬讟 诇砖讜谉 诇职注讜止诇指诐 谞专讗讛 诇讬 讚讘讗 诇诇诪讚谞讜 讚讗讬谉 诇讞诇拽 讘讬谉 讝诪谉 诪诇讞诪讛 讜讘讬谉 讝诪谉 砖诇讜诐, 讙诐 讗讬谉 诇讞诇拽 讘讬谉 讗诐 讛诇讬讻转讜 诇爪讜专讱 讙讚讜诇 讘讬谉 讗诐 讛讬讗 诇爪讜专讱 拽讟谉.





讘谞讬讛讜

诇职注讜止诇指诐 讬执讻旨指谞值住 讗指讚指诐 讘旨职讻执讬 讟讜止讘 讜职讬值爪值讗 讘旨职讻执讬 讟讜止讘. 谞专讗讛 诇讬 讘住"讚 讗讜诪专讜 '诇职注讜止诇指诐' 讻诇讜诪专 讘讬谉 讛讜诇讱 诇讚讘专 诪爪讜讛 讘讬谉 讛讜诇讱 诇讚讘专 专砖讜转, 讚讗驻讬诇讜 讛讜诇讱 诇讚讘专 诪爪讜讛 爪专讬讱 诇讛讝讛专 讘讻讱. 讗讜 讗讜诪专讜 '诇职注讜止诇指诐' 讘讬谉 讘讬诪讬诐 砖诇 谞住讬诐 讘讗讚专 讜谞讬住谉, 讘讬谉 讘讬诪讬诐 专注讬诐 讻诪讜 讘讬谉 讛诪爪专讬诐 讜讻讬讜爪讗.





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讜专"讬 讗讜诪专 诇讬诇讬. 注讬' 转讜讬"讟 转专讜诪讜转 驻"讞 诪"讙:


专砖"讬 讚"讛 讘讻讬 讟讜讘 讜讻讜' 诪驻谞讬 讛讞讬讜转 讜诪驻谞讬 讛诇住讟讬诐. 注讬讬谉 讬讜诪讗 讻讗 注"讗 讘专砖"讬 讚"讛 讛讬讜爪讗 讬讞讬讚讬:


转讜住' 讚"讛 讗讜专 诇讬"讚 讜讻讜' 砖诇讗 讬讘讗 诇讗讻诇讜. 注讬' 诇拽诪谉 讬 注"讘 转讜住' 讚"讛 讜讗诐 诇讗 讘讚拽:





讞讬讚讜砖讬 讞转"住

讗讜专 诇讬"讚. 诇诪住拽谞讗 讗讜专 讗讜专转讗 讛讜讗 讜诪砖诪注 诪驻讬' 讛诪砖谞讛 诇讛专诪讘"诐 讝"诇 讚讗讜专 驻讬专讜砖讜 诇讬诇讛 诪诪砖 讜讛讜讗 诪讛讛驻讻讬诐 讻诪讜 转砖专砖 讜讻讚讜诪讛 讘诇讛"拽 讜驻讬专讜砖讜 讛注讚专 讛讗讜专 讜讗"讻 注"讻 讙专住讬' 讗讜专 诇讬"讚 讜讻诪"砖 专砖"讬 讜讚诇讗 讻诪"砖 讛专"谉 讚砖驻讬专 讙专住讬' 讗讜专 讬"讚 讗讜 诇讗讜专 讬"讚 讚讝"讗 讚讗"讻 诪砖诪注 讛注讚专 讗讜专 讬"讚 砖讛讜讗 诇讬诇 讟"讜 讗讘诇 讗讜专 诇讬"讚 诪砖诪注 讛注讚专 讗讜专 讬"讙 讛谞讻谞住 诇讬讜诐 讬"讚. 讗诪谞诐 讛专"谉 砖讻' 讚讙专住讬' 诇讗讜专 讬"讚 住诪讱 注爪诪讜 诇诪"砖 讘砖诐 讛专讗讘"讚 讝"诇 讚讗讜专 诪诪砖 讛讜讗 讜讻讜讜谞转 讛转谞讗 诇讛砖诪讬注谞讜 砖讛讘讚讬拽讛 转讛讬' 转讞诇转 诇讬诇 讬"讚 讻砖注讚讬讬谉 讗讜专 讛讬讜诐 砖讜诇讟 拽爪转 注"砖 讜拽砖讛 诇讬 注诇 讚讘专讬讜 转讬谞讞 讘诪转谞讬' 讚讘讚讬拽转 讞诪抓 诇讗 讘注讬 讗诇讗 砖注讛 讗' 讜拽诪"诇 砖讗讜转讛 砖注讛 转讛讬' 讘转讞诇转 讛诇讬诇讛 讜诇讗 讬讗讞专 讗讱 诇拽诪谉 讘砖诪注转讬谉 讚讗诪专 专讗讘"讬 诪讗讬诪转讬 讬"讚 讗住讜专 讘注砖讬讬转 诪诇讗讻讛 诪砖注转 讛讗讜专 诪"讟 砖诐 讞砖讱 诇讗讜专 讚谞讬诪讗 讘诇讬诇讛 讜讗谞讞谞讜 谞讚注 砖诪转讞诇转 讛诇讬诇讛 诪讬讚 讗住讜专 讘诪诇讗讻讛 讜注讜讚 谞讬诪讗 转讞诇转 讛诇讬诇讛 诇讛讚讬' 讻诪"砖 讛讜讗 讝"诇 注诇 转谞讗 讚诪转谞讬' 讜转讬' 诇讗 砖讬讬讱 讚驻转讞 讚讘专讬讱 讬讗讬专 讚诪砖谞转 专讗讘"讬 诇讗 驻转讞讛 讘讛讗讬 讚讬谞讗 讗注"讻 讻砖讬' 讛专诪讘"诐 讜讻诪"砖 砖讛讬讗 砖讬' 专砖讬讝"诇 讚讗讜专 驻讬' 讛注讚专 讛讗讜专 讜专砖讜转 讘讬讚 讛转谞讗 诇讻转讜讘 讗讜专 讘诪拽讜诐 诇讬诇讛 讘讻"诪 讘诇讬 砖讜诐 讟注诐. 讜讚诪拽砖讛 讛砖"住 诇拽诪谉 诪"讟 转谞讬 讗讜专 讛讬讬谞讜 诪砖讜诐 讚讛讻讗 讗讬讻讗 诇诪讟注讬 讜诇诪讬诪专 讗爪驻专讗 拽讗讬 讚讗讬谉 讝专讬讝讬谉 讟驻讬 诪爪驻专讗 诇讻谉 讛"诇 诇诪谞拽讟 诇砖讜谉 诪讘讜讗专 讜诪砖谞讬 诪砖讜诐 诇讬砖谞讗 诪注诇讬' 讜讻讗砖专 讗讻转讜讘 注讜讚 诇拽诪谉 讘注讝讛"讬. 讜讝讛讜 砖驻讬专砖"讬 诇拽诪谉 讘讚专讗讘"讬 讗讜专转讗 讛讜讗 诪砖讞砖讬讻讛 讜砖拽注讛 讞诪讛 砖诇 讬"讙 注讻"诇 讛讻讜讜谞讛 讘讝讛 讻讛专诪讘"诐 讚讗讜专 讛讜讗 讛注讚专 讗讜专 砖诇 讬"讙 讜讛诪转讬谉 讘驻讬专讜砖讜 注讚 砖诐 诪砖讜诐 讚讝讛 诪讜讻讬讞 讗讻讜诇讬 住讜讙讬' 讚诇讗 讻讛专讗讘"讚 讝"诇 讻谞"诇 讜拽"诇:


诇讗讜专 讛谞专 驻专砖"讬 讘讙诪' 诪驻专砖 讟注诪讗. 诇讗 讬讚注转讬 诪讗讬 爪专讬讱 讟注诐 诇讝讛 讻讬讜谉 讚讗讜专转讗 讛讜讗 驻砖讬讟讗 砖诇讗 讬讘讚讜拽 讗诇讗 诇讗讜专 讛谞专 讜讻讬 讘讞砖讬讻讛 讬讘讚讜拽 讜注讬拽讜专 谞转讬谞转 讟注诐 讜砖拽诇讗 讜讟专讬' 讚讛砖"住 诪"讟 讘讜讚拽讬' 讘诇讬诇讛 诇讗讜"讛 讜诇讗 讘讬讜诐 诇讗讜专 讛讞诪讛 讜注"讝 爪专讬讱 讟注诐 讚注讬拽讜专 讞驻讜砖 讘谞专讜转 讛讜讗 讜注驻专砖"讬 讚' 讗' 讚"讛 讜讗讜专 讛谞专 讬驻讛 诇讘讚讬拽讛 讻讜' 转诪爪讗 讻讚讘专讬 诪讘讜讗专. 讜讛谞讛 讛专注"讘 讬讛讬讘 讟注诪讗 诇讘讚讬拽转 讞诪抓 诪砖讜诐 砖诪讗 讬诪爪讗 讙诇讜住拽讗 讬驻讛 讜讬讛讬' 讚注转讬' 诇诪讬讻诇讬' 讜讘讗讜转讜 专讙注 讬讝讻讛 诪谉 讛讛驻拽专 讜讬讛讬' 讘讟讬诇 诪讛 砖讘讟诇讜 讜讬注讘讜专 讘讘诇 讬专讗讛 讜爪专讬讱 讟注诐 诇讚讘专讬讜 砖讛专讬 讗诪专讬谞谉 诇拽诪谉 讛讘讜讚拽 爪专讬讱 砖讬讘讟诇 诪砖讜诐 砖诪讗 讬诪爪讗 讙诇"讬 讜讚注转讜 注诇讜讬' 讜诇讛专注"讘 诪讗讬 诪讛谞讬 砖讗诐 讬讛讬讛 讚注转讜 注诇讬' 讬讘讟诇 讛讘讬讟讜诇 讜讬讝讻讛 诪讛讛驻拽专 讜爪"诇 诇砖讬讟转讜 讻讱 讚谞讛讬 讚诇讗 讞讬讬砖 诇讚诇诪讗 讗转讬 诇诪讬讻诇 讟驻讬 诪讘砖讗专 讗讬住讜专讬诐 诪"诪 讛转诐 讛讬讬谞讜 讟注诪讗 讚讘讬谉 讻讱 讬讝讻讜专 砖讛讜讗 讗住讜专 诪砖讗"讻 讘讞诪抓 诪讻讬讜谉 砖讬转谉 诇讘讜 诇讗讻讜诇 讗祝 讗诐 诇讗 讬讗讻诇谞讜 诪"诪 讻讘专 注讘专 诪砖注讛 砖谞转谉 诇讘讜 诇讗讻讜诇 讜讝讻讛 讘讜 诪谉 讛讛驻拽专 诇讻谉 讛讟讬诇讜 注诇讬讜 讞讜讘转 讛讘讚讬拽讛 讜讘讬注讜专 讜注讬"讝 讬讛讬' 诇讜 诇讝讻专讜谉 砖诇讗 讬讟注讛 讻诇诇 讗驻讬' 专拽 诇讝讻讜转 讘讜 讜诪"诪 讗诪专讬谞谉 诇拽诪谉 讚爪专讬讱 讘讬讟讜诇 谞诪讬 砖诇讗 讬注讘讜专 注诇讬讜 讗诐 讬诪爪讗谞讜 讗驻讬' 讘诇讗 讻讜讜谞讛 讻讬讜谉 砖诇讗 讘讟诇讜 讻谞"诇 谞讻讜谉 讘讚注转 讛专注"讘 讜讗讜诇讬 讝讛讜 讙"讻 讚注转 专砖"讬 讜砖驻讬专 讻' 砖讛讘讚讬拽讛 讛讜讗 砖诇讗 讬注讘讜专 讘诇 讬专讗讛 讻谞"诇 砖讬讝讻讛 讘讜 注"诪 诇讗讻诇讜 讜讗"砖 拽' 转讜住' 诪讻讻专 讘砖诪讬 拽讜专讛 讜讗"讻 诇讚讘专讬讜 砖驻讬专 讛"讗 讚住讙讬 讘讘讚讬拽讛 讻诇 讚讛讬讗 专拽 诇讛讬讜转 诇讝讻专讜谉 讘注诇诪讗 讜诇讗 讬爪讟专讱 诇讗讜专 讛谞专 拽诪"诇 诇讗讜专 讛谞专 讜爪专讬讱 讟注诐 诇讝讛 讜讗"砖. 讜讛谞讛 讛专"谉 讝"诇 驻讬' 讘讻讜讜谞' 专砖"讬 讻讜讜谞' 讗讞专转 讬注"砖 讜讘驻"讬 讛拽' 注诇讬讜 讻讬讜谉 讚讘讬讟讜诇 诪讛谞讬 讗驻讬' 诇讞诪抓 讬讚讜注讛 讗"讻 讘诪讗讬 驻诇讬讙讬 专"讬 讜专讘谞谉 讗讬 诪讛谞讬 驻讬专讜专 讜讝讜专讛 诇专讜讞 转讬驻讜拽 诇讬' 讗诐 专拽 讬讘讟诇谞讜 讜讻讜讜谞转讜 砖讬讛讬' 讻注驻专讗 诪讛谞讬 诪讻"砖 讻砖诪驻专专讜 讘讗诪转 讜注讜砖讛讜 注驻专 讜诇驻注"讚 讬砖 诇讚讞讜转 讚讛专"谉 讻' 讚讻砖讘讜讚拽 诪讛谞讬 讗驻讬' 诇讛讞诪抓 砖诇讗 诪爪讗 讚讻讬讜谉 砖注砖讛 讻诇 讛讗驻砖专讜转 砖诇讜 转讜 诇讗 诪讞讬讬讘 讜讗"讻 讗讬讻讗 诇诪讬诪专 讚讛转讜专讛 讙讝专讛 讗讜诪专 讚讜拽讗 讻砖砖讜专祝 讛讞诪抓 讛谞诪爪讗 讗讝讬 诪讛谞讬 讗驻讬' 诇诪讛 砖诇讗 诪爪讗 讚注讘讚 讻诇 诪讛 讚讛讜讛 讗驻砖专 诇讬' 诇诪讬注讘讚 转讜 诇讗 诪讞讬讬讘 讗讘诇 讻砖诪驻专专 讜讝讜专讛 诇专讜讞 谞讛讬 讚诪讛谞讬 诇讛讞诪抓 讛讝讛 讚诇讗 讬讛讗 讗诇讗 讘讟诇讜 讜讞砖讘讜 诇注驻专 讚诪讛谞讬 讻拽' 驻"讬 讛谞"诇 诪"诪 诇讗 注砖讛 讻诇 诪讛 砖讗驻砖专 诇讜 诇诪讬注讘讚 讜注讜讘专 注诇 讛谞砖讗专 讘讘讬转讜 注讻"驻 讜讻谉 诇讛讬驻讱 诇专讘谞谉 讛讻诇 转诇讜讬 讘驻专讜专 讜讝讜专讛 诇专讜讞 讜诇讗 讘砖专讬驻讛 讜注诪讙"讗 住讬' 转诪"讛 讻讬 讘讚讘专讬谞讜 讗诇讜 讬砖 诇讬讬砖讘 驻住拽 讛专诪讘"诐 砖讛讘讬讗 砖诐 讚驻住拽 讞诪抓 讛讜讗 诪讛谞拽讘专讬谉 砖讗驻专谉 讗住讜专 讜讗驻"讛 驻住拽 砖诪讜转专 诇砖专驻讜 讜讛砖转讗 谞讬讞讗 讚住"诇 讻诪砖"诇 讘讚注转 讛专"谉 讜住"诇 讚诇讻"注 讗讬谉 诇谞讜 诇诪讙讝专 讚诇诪讗 讗转讗 诇讬讛谞讜转 砖讗驻专讜 讻讬讜谉 砖讛转讜专讛 讛转讬专讛 诇讜 诇讘讟诇 讗驻讬' 讞诪抓 讬讚讜注讛 讜诇讛谞讬讞讜 诇驻谞讬讜 讻诇 讬诪讬 讛驻住讞 讜诇讗 讙讝专讛 讚诇诪讗 讗转讬 诇诪讬讻诇 讗"讻 讘讻讛"讙 诇"诇 诇诪讙讝专 讙"讻 诇讬讛谞讜转 诪讗驻专讛 讜住"诇 谞诪讬 讚注"讻 诇讗 驻诇讬讙讬 专"讬 讜专讘谞谉 讗诇讗 讗诐 讬专爪讛 砖诇讗 诇讘讟诇 讜砖注"讬 讘讚讬拽转讜 讜讘讬注讜专讜 讬驻讟讜专 诪讘诇 讬专讗讛 讗驻讬' 诪讛 砖谞砖讗专 讘转讜讱 讘讬转讜 讜讛讜讗 诇讗 讬讚注 讗讘诇 诇讘注专 讝讛 讛讞诪抓 讚讬 讘诪讛 砖讬专爪讛 讜讻讬讜谉 砖讗谞谉 拽讬"诇 讚诇注讜诇诐 爪专讬讱 砖讬讘讟诇 讗"讻 讗讬谉 谞驻拽讜转讗 讗诐 讬砖专讜祝 讗讜 讬驻专专 讜讝讜专讛 诇专讜讞 专拽 砖诇讗 讬讛谞讛 诪讗驻专讛 讜讗讛讗 诇讗 讙讝专讬谞谉 讻谞"诇 讗诪谞诐 诪讛 砖爪"注 诇砖讬讟讛 讝讜 诪诪讛 讚讗"诇 专讘谞谉 诇讗 诪爪讗 注爪讬诐 诇砖讜专驻讜 讬讛讗 讬讜砖讘 讜讘讟诇 注讬' 讘驻讜住拽讬' 讜讬转讘讗专 注讜讚 讗讬"讛. 讜讛谞讛 砖讬' 讛转讜住' 讬讚讜注讛 讚讘讚讬拽讛 诪砖讜诐 讙讝讬专讛 讚诇诪讗 讗转讗 诇诪讬讻诇 诪谞讬' 讚讻讬讜谉 讚诇讗 讘讚讬诇讬 诪谞讬' 讛讞诪讬专讜 讘讜 讟驻讬 诪讘讘"讞 讜讻讚讜诪讛 讜讛讜拽砖讛 诇讛诐 诪谞讝讬专 讜诪讛专砖"讗 讛讙讬' 砖讻讜谞转诐 谞讚专 砖讗住讜专 讘讛谞讗讛 讙"讻 (讻爪"诇 讘诪讛专砖"讗 诪驻讛 讗诪"讜 诪专"谉 讻"抓 讗讚诇讬专 谞"讬 诪驻"驻 讚诪讬讬谉) 讜转讬' 讻讬讜谉 讚砖专讬 诇讗讞专讬谞讬 讜爪"注 讘讻讜讜谞转诐 讚讗讚专讘讗 讻讬讜谉 讚砖专讬 诇讗讞专讬谞讬 讗讬讻讗 诇诪讙讝专 讟驻讬 讜讗讜诇讬 住"诇 讚诇讗 讗转讗 诇诪讬讻诇 讚诇讗 讞住 注诇讬' 讻讬讜谉 讚讞讝讬' 诇讗讚诐 讘注讜诇诐 讜讝讛讜 讚讜讞拽 讜讛专"谉 讻' 讚讻讬讜谉 讚讛讜讗 讘讻专转 讜诇讗 讘讚讬诇讬 讛讞诪讬专讜 讜讻' 注讜讚 砖讝讛讜 讛讟注' 讘注爪诪讜 砖讛讞诪讬专' 转讜专讛 诇注讘讜专 讘讘诇 讬专讗讛 诪砖讜' 砖讛讜讗 讘讻专转 讜诇讗 讘讚讬诇讬 讜讗诪专 讗诪"讜 诪专"谉 讻"抓 讗讚诇讬专 谞"讬 诪驻"驻 讚诪讬讬谉 砖讝讛讜 驻讬' 讛驻住讜' 驻' 讘讗 讗讱 讘讬讜诐 讛专讗砖讜谉 转砖讘讬转讜 砖讗讜专 诪讘转讬讻' 讜讗诪专 讛讟注' 砖讛讞诪讬专讛 转讜专讛 讘讝讛 讟驻讬 诪讘砖讗专 讗讬' 讜讗诪专 讻讬 讻诇 讗讜讻诇 讞诪抓 讜谞讻专转讛 讛谞驻砖 讛讛讬讗 诪讬讜诐 讛专讗砖讜谉 注讚 讬讜诐 讛砖讘讬注讬 驻讬' 砖讛讜讗 讘讻专转 讜讙诐 诇讗 讘讚讬诇讬 诪谞讬' 砖讗讬谞讜 讗住讜专 专拽 诪讬讜诐 讛专讗砖讜谉 注讚 讬讜诐 讛砖讘讬注讬 讜诇讗 讬讜转专 讜讚驻讞"讞 讜诇讜诇讬 讚讘专讬讜 讛讬讬转讬 讗讜诪专 讚讜讚讗讬 诪砖诪注讜转 讛拽专讗 诪砖诪注 讚诇讗驻讜砖讬 讬讜诪讗 讗转讗 砖讗住讜专 讝讛 讬砖 诇讜 讛诪砖讱 专讘 讝' 讬诪讬诐 讜诇讗 诇诪注讜讟讬 讻讚注转 讗诪"讜 讛谞"诇 诇讛讜专讜转 砖讗讬谞讜 专拽 讝' 讬诪讬诐 讜讙诐 诇讗 爪专讬讱 拽专讗 诇讝讛 讻讬讜谉 砖诪讜转专 砖讜诐 讝诪谉 诪砖讗"讻 讘讘"讞 讗讘诇 讛讬' 谞"诇 讚讗转讗 拽专讗 诇转专讜爪讬 诪讬讛"讻 讚讛讜讛 谞诪讬 讻专转 讜诇讗 讘讚讬诇讬 诪谞讬' 讜诇讗 讛爪专讬讱 讛讻转讜讘 诇讘注专 讛讗讜讻诇讬谉 诪谉 讛讘讬转 讜注"讝 诪砖谞讬 讚讬讛"讻 讗讬谞讜 专拽 讬讜诐 讗' 诇讗 讬砖讻讞 讜诇讗 讬讘讗 诇讗讻讜诇 诪砖讗"讻 讞诪抓 砖讬砖 诪砖讱 讝诪谉 诇讗讬住讜专讜 诪讬讜诐 讗' 注讚 讬讜诐 讛砖讘讬注讬 讞讬讬砖讬谞谉 讟驻讬 诇诪讻砖讜诇 讗诪谞诐 诇砖讬' 转讜住' 诇拽"诪 诪讬讛"讻 砖讛讜讗 诪讜转专 讘讛谞讗讛:


爪驻专讗 谞讛专. 专砖"讬 驻讬' 讚讗谞抓 讛讞诪讛 拽讗讬 谞讛讬 讚讘住"讚 讛"讗 讚讘注诪讜讚 讛砖讞专 砖讜诇讞讜 讗诪谞诐 诇诪讗讬 讚诪住讬拽 诇讗 讻谉 讛讬' 讗诇讗 讘讛谞抓 讛讞诪讛 讜诪砖讜诐 讚专"讬 讚讬讻谞住 讘讻"讟 讜诇讚注转 专砖"讬 诪砖讜诐 讞砖砖 讞讬讜转 讜诇住讟讬诐 讜驻讞讚 讝讛 诇讗 讬讜住专 注讚 砖转谞抓 讛讞诪讛 讗诪谞诐 砖讬' 讛专"讬 讘注诇 讛转讜' 讚诇讬讻讗 诇诪讬讞砖 诇讞讬讜转 讜诇住讟讬诐 讻驻专砖"讬 讙诐 诇讗 诇驻讞转讬' 讻驻专砖讘"讗 砖讘转讜住' 讻诪讘讜讗专 讘转讜住' 讘驻' 讛讻讜谞住 讘讘"拽 诇讻谉 住"诇 讚诪砖讜诐 讞砖砖 诪讝讬拽讬谉 讛讬' 讜注"讻 住"诇 诇讛专"讬 讚讗驻讬' 讘砖谞讬诐 讜讬讜转专 谞诪讬 讗讬讻讗 诇诪讬讞砖 讜讻讚讗砖讻讞谉 讘拽讬讚讜砖讬谉 讛讗讬 讘讬 讘谞讬 讚讻讬 讛讜讛 讗讝诇讜 诇讬' 讗驻讬' 转专讬 讘讬诪诪讗 讗讬转讝拽讜 注"砖 讗"讻 讛"谞 讗讬讻讗 诇诪讬讞砖 讗驻讬' 讘讗讞讚 注砖专 讜诇讻谉 讻' 转讜' 讚专讘 讬讛讜讚讗 诪诇转讗 讘讗驻讬 谞驻砖讬' 讛讬讗 讚诇诪讗讬 讚住"讚 诪注讬拽专讗 讚讘注诪讜讚 讛砖讞专 砖讜诇讞讜 谞诪讬 诇讬讻讗 讞砖砖 诪讝讬拽讬谉 讚讻讘专 谞讬讟诇 诪诪砖诇转诐 讗讝 讻讬讚讜注 讜注"讻 讛讱 讚讬讻谞讬' 讘讻"讟 诇讻"注 讛讬讗 讜拽"诇:


诇讗讜专 讬拽讜诐 专讜爪讞 讬拽讟讜诇 注谞讬 讜讗讘讬讜谉 讛谞讛 拽专讗 讚讛转诐 讗讚讜专 讛诪讘讜诇 拽讗讬 讜诇讻讗讜专讛 拽"拽 诪诇讘讚 讚诇讗 砖讬讬讱 讛讻讬 讛讱 讚讬谞讗 讚谞诪爪讗 讘诪讞转专转 讗诇讗 讚讘诇讗讛"谞 拽' 诇讬 讚诇讗 诪砖诪注 砖讛讬' 讗谞砖讬 讚讜专 讛诪讘讜诇 谞讞砖讚讬诐 讻"讗 讗讙讝诇 讜讝谞讜转 讜诇讗 讗砖驻讬讻转 讚诪讬诐 注"讻 讗讜诪专 讗谞讬 讚讛"驻 讛驻住讜拽 讚讛谞讛 讗讞"讝 讻转讬' 讜注讬谉 谞讜讗祝 砖诪专讛 谞砖祝 注"砖 注讻讬"诇 诇驻讬 讛谞讞转 讛诪讞拽专讬诐 讚专讞诪讬 讗讘 注诇 讛讘谉 讛讜讟讘注 讘讟讘注 讛诇讘 讜讗驻讬' 讗讬谞诐 诪讻讬专讬' 讝讗"讝 讜诇讻谉 讗诪专 讗讬讜讘 砖讛诐 诪谞讗驻讬诐 讻"讻 注讚 砖诇讗 讬讞砖讘 专讜讘 讘注讬诇讜转 讗讞专 讛讘注诇 讜诇讻谉 诇讗讜专 讬拽讜诐 专讜爪讞 驻讬' 讗诐 讬讞转专 讗讬砖 讘诪讞转专转 诇讗 讬诪讬转谞讜 讗讗"讻 讘专讜专 诇讜 讻砖诪砖 砖讘讗 注诇 注住拽讬 谞驻砖讜转 讗讘诇 诇讗 注诇 讛住驻拽 讗注驻"讬 讚讘砖讗专 讻诇 讗讚诐 讗讬谉 讛讚讬谉 讻谉 讻诪"砖 转讜住' 讚诪住转诪讗 讬讻讜诇 诇讛讜专讙讜 诪"诪 讘讗谞砖讬 讚讜专 讛诪讘讜诇 诇讗 讛讬' 讛讚讬谉 讻谉 讚诪专讜讘 谞讬讗讜祝 讻讜诇诐 讘住驻拽 讗讘 讜讘谉 讝诇"讝 砖讛专讬 注讬谉 谞讜讗祝 砖诪专讛 谞砖祝 讻谞"诇 讜讚讜拽:





驻谞讬 讬讛讜砖注

讘注讝专转 讛讗诇 诪拽讘抓 谞讚讞讬诐 讗转讞讬诇 诇驻专砖 诪住讻转 驻住讞讬诐

讘讗"讚 讚讗讬 诪讜转专 诇砖讛讜转讜 讗诪讗讬 讬砖专祝 注讻"诇. 讜诇讬讻讗 诇诪讬诪专 讚讬砖专祝 讛讬讬谞讜 诇拽讬讬诐 注砖讛 讚转砖讘讬转讜 诪砖讜诐 讚驻砖讬讟讗 诇讛讜 讚诇专"转 讘注砖讛 谞诪讬 诇讗 注讘专 讘讞诪抓 谞讜拽砖讛 讻讬讜谉 讚诇讬讻讗 讗诇讗 讞讚 拽专讗 讻讬 讛讬讻讬 讚驻砖讬讟讗 诇讬讛 诪讛讗讬 讟注诪讗 讚讗讬谞讜 注讜讘专 讘讘诇 讬专讗讛 讻诪讜 砖驻讬专砖 诇讛讚讬讗 讘专"驻 讗诇讜 注讜讘专讬谉 注"砖 讘讞讚讜砖讬谞讜 讻谉 谞"诇:


讘讗"讚 讗讘诇 讘谞讜拽砖讛 讚诇讬讻讗 讗诇讗 讞讚 拽专讗. 诇讻讗讜专讛 讗讬谉 讚讘专讬讛诐 诪讜讻专讞讬谉 讚讗讬讻讗 诇诪讬诪专 讚讻讬讜谉 讚讙诇讬 拽专讗 讚谞讜拽砖讛 讘讻诇诇 讞诪抓 诇注谞讬谉 讗讬住讜专 讗讻讬诇讛 转讜讱 讛驻住讞 讛"讛 诇讗讞专 讛驻住讞 讻诪"砖 转讜住驻讜转 讚祝 讻"讟 注"讘 诇注谞讬谉 讗讬住讜专 讛谞讗讛 诇讞讝拽讬讛 讻讬讜谉 讚诪讞讚 诪讛谞讛讜 拽专讗讬 诪砖诪注 讗讬住讜专 讛谞讗讛 砖讜讘 诇讗 谞讞诇拽 讘讬谞讬讛诐 讗诇讗 讚讛讻讗 诇讗 诪砖诪注 诇讛讜 诇讜诪专 讻谉 讻讬讜谉 讚注讬拽专 讟注诪讗 讚专"转 讚讘谞讜拽砖讛 讗讬谞讜 注讜讘专 讘讘"讬 讻讬讜谉 讚诇讗 诪专讘讬谞谉 讗诇讗 诇讗讻讬诇讛 注讬讬谉 砖诐 讘专"驻 讗诇讜 注讜讘专讬谉 讜讚讜"拽:


讘讙诪专讗 诪讗讬 讗讜专 专讘 讛讜谞讗 讗诪专 讗讜专 谞讙讛讬 专讘 讬讛讜讚讛 讗诪专 诇讬诇讬 拽住"讚 诪"讚 谞讙讛讬 谞讙讛讬 诪诪砖. 谞专讗讛 讚诇砖讜谉 谞讙讛讬 讛讬讬谞讜 讛转讞诇转 讛讬讜诐 诪砖讛讗讬专 讛砖讞专 诪砖"讛 讘讜讚拽讬谉 诇讗讜专 讛谞专 讚讗讬 讘讬讜诐 诪诪砖 砖专讙讗 讘讟讬讛专讗 诪讗讬 讗讛谞讬 讗讚专讘讛 诪讞砖讬讱 讻驻讬专砖"讬 讜诇驻"讝 讬"诇 讚诇诪讗讬 讚住"讚 讛砖转讗 讚驻诇讬讙讬 讘住讘专讗 讚专讘 讛讜谞讗 住讘专 讚讘讜讚拽讬谉 诪注诇讜转 讛砖讞专 讻讬讜谉 讚讘讛讗讬 砖注转讗 谞诪讬 讘谞讬 讗讚诐 诪爪讜讬讬谉 讘讘转讬讛诐 讜讗讜专 讛谞专 讬驻讛 诇讘讚讬拽讛 讜讗讬讻讗 谞诪讬 讛拽讚诪讛 诇讝专讬讝讬谉 讻讚诪拽砖讛 讛砖"住 诇拽诪谉 讜谞讘讚讜拽 诪爪驻专讗 讻讚讻转讬讘 讜讬砖讻诐 讗讘专讛诐 讘讘讜拽专 讜专讘 讬讛讜讚讛 讚讗诪专 诇讬诇讬 讛讬讬谞讜 诪砖讜诐 讚讘注诇讜转 讛砖讞专 讗讬讻讗 诇诪讬讞砖 讚讬诇诪讗 诪讬讟专讚 讗讜 诪砖转诇讬 讜诇讘转专 讛讻讬 诇讗 诪爪讬 诇诪讘讚拽 诇讗讜专 讛谞专 诪砖"讛 转拽谞讜 诇讘讚讜拽 讘诇讬诇讛 讚讗讬讻讗 砖讛讜转 讟讜讘讗 讻谉 谞"诇 讜注讬讬谉 讘住诪讜讱:


砖诐 诪讬转讬讘讬 讛讘讜拽专 讗讜专 讜讛讗谞砖讬诐 砖讜诇讞讜 讗诇诪讗 讗讜专 讗讜专转讗 讛讜讗. 讜诇讻讗讜专讛 讬砖 诇转诪讜讛 注诇 住讚专 拽讜砖讬讬转 讛砖"住 讚诪注讬拽专讗 讘注讬 诇讬讛 诇诪讬驻专讱 诪拽专讗 讚讜讬拽专讗 讗诇拽讬诐 诇讗讜专 讬讜诐 砖讛讜讗 诪讜拽讚诐 讘转讜专讛 讘转讞讬诇转 讘专讬讗转 讬讜诐 讜诇讬诇讛 讜注讜讚 讚讻转讬讘 诇讛讚讬讗 讜讬拽专讗 诇讗讜专 讬讜诐 诪砖诪注 讚讗讜专 砖诐 讬讜诐. 讗诪谞诐 诇诪讗讬 讚驻专讬砖讬转 讘住诪讜讱 讗转讬 砖驻讬专 讚注讬拽专 驻诇讜讙转讬讬讛讜 讚专讘 讛讜谞讗 讜专讘 讬讛讜讚讛 讛讬讬谞讜 讘注谞讬谉 讛讘讚讬拽讛 诇讗讜专 讛谞专 讜诇拽诪谉 讬诇驻讬谞谉 注讬拽专 讘讚讬拽讛 诇讗讜专 讛谞专 诪爪讬讗讛 诪诪爪讬讗讛 讚讻转讬讘 讛讻讗 诇讗 讬诪爪讗 讘讘转讬讻诐 讜讻转讬讘 讛转诐 讜讬讞驻砖 讘讙讚讜诇 讛讞诇 讜讘拽讟谉 讻诇讛 讜讬诪爪讗 讜讞讬驻讜砖 诪谞专讜转 讻讜' 讜讗"讻 讘讛讗讬 拽专讗 讙讜驻讗 讚讻转讬讘 讛讘讜拽专 讗讜专 讜讛讗谞砖讬诐 砖讜诇讞讜 讻转讬讘 讘转专讬' 讜讬讞驻砖 讜讬诪爪讗 讗"讻 诪砖诪注 讚讛讗讬 讞讬驻讜砖 讙讜驻讗 谞诪讬 讘谞专讜转 讛讬讛 讜讗注"讙 砖讛讬讛 讘讗讜专 讛讘讜拽专 讗诇诪讗 讚讘讛讗讬 砖注转讗 谞诪讬 砖讬讬讱 讘讚讬拽讛 讘谞专讜转 讜诪诪讬诇讗 谞诪讬 讗讬转 诇谉 诇诪讬诪专 讚诇讙诪专讬 讬诇驻讬谞谉 诪爪讬讗讛 诪诪爪讬讗讛 谞诪讬 诇注谞讬谉 讛讝诪谉 讚讝诪谉 讛讘讚讬拽讛 讛讜讗 诇讗讜专 讛讘讜拽专 讜注"讝 诪砖谞讬 砖驻讬专 诪讬 讻转讬讘 讛讗讜专 讘讜拽专 讛讘讜拽专 讗讜专 讻转讬讘 讜讛讬讬谞讜 讚诪讬讬转讬 谞诪讬 诇讚专讘讬 讬讛讜讚讛 讚诇注讜诇诐 讬讻谞住 讘讻讬 讟讜讘 讜讻驻专砖"讬 诪驻谞讬 讛讞讬讜转 讜诇讬住讟讬诐 讜诪诪讬诇讗 讚讝讛 讛讝诪谉 讛讬讬谞讜 讘谞抓 讛讞诪讛 讻讚讻转讬讘 转砖转 讞砖讱 讜讬讛讬 诇讬诇讛 讘讜 转专诪讜砖 讻诇 讞讬转讜 讬注专 讛讻驻讬专讬诐 砖讜讗讙讬诐 诇讟专祝 转讝专讞 讛砖诪砖 讬讗住驻讜谉 讜讻谉 驻讬专砖"讬 诇讛讚讬讗 讘讞讜诪砖 驻专砖转 讘讗 讘拽专讗 讚讜讗转诐 讗诇 转爪讗讜 讗讬砖 诪驻转讞 讘讬转讜 注讚 讛讘讜拽专 诇驻讬 砖讛诇讬诇讛 专砖讜转 诇诪讞讘诇讬诐 讚讻转讬讘 讘讜 转专诪讜砖 讻诇 讞讬转讜 讬注专 讜讗"讻 讛讬讬谞讜 注"讻 讘讛谞抓 讛讞诪讛 讜讗"讻 转讜 诇讬讻讗 诇诪讬诪专 讚讘讛讗讬 砖注转讗 砖讬讬讱 讘讚讬拽讛 诇讗讜专 讛谞专 讚砖专讙讗 讘讟讬讛专讗 诪讗讬 讗讛谞讬 诪砖讗"讻 诇诪讗讬 讚住"讚 诪注讬拽专讗 讚讛讬讬谞讜 讘注诇讜转 讛砖讞专. 讗注"讙 讚讘住讜讟讛 驻' 讛讬讛 谞讜讟诇 讗诪专讬谞谉 讻讬讜谉 砖讛讙讬注 注诪讜讚 讛砖讞专 谞讬爪讜诇 诪讞讬讜转 专注讜转 讜诪诇讬住讟讬诐 讬"诇 讚讛转诐 讗讬讬专讬 讘诪讬 砖诪讛诇讱 讘讗讬砖讜谉 诇讬诇讛 拽讗诪专 砖驻讬专 讚讘注诇讜转 讛砖讞专 谞讬爪讜诇 讚诇讗 砖讻讬讞 讛讬讝讬拽讗 讗讘诇 诇转讞讬诇讛 讗讬谉 诇爪讗转 讻"讗 讘讛谞抓 讛讞诪讛 讻讚驻专讬砖讬转 讻谉 谞"诇 谞讻讜谉 讜讚讜"拽:


砖诐 讜讻讚专讘 讬讛讜讚讛 讻讜' 讜讻转讘讜 讛转讜住' 讚诇讗 拽讗讬 讗诪讗讬 讚诪砖谞讬 讻讜'. 讜诇诪讗讬 讚驻专讬砖讬' 拽讗讬 砖驻讬专 讗讛讗 讚诪砖谞讬 讜讬转讻谉 讬讜转专 诇驻讬 砖讬讟转 讛专"谉 讝"诇 讚讛讗 讚讬诇驻讬谞谉 诇拽诪谉 讘讚讬拽讛 诇讗讜专 讛谞专 诪爪讬讗讛 诪诪爪讬讗讛 讛讜讬 讬诇驻讜转讗 讙诪讜专讛 讜诇讗 讗住诪讻转讗 讻讚驻专讬砖讬转 诇注讬诇 讗"讻 诇诪讗讬 讚住"讚 诪注讬拽专讗 讗讬讻讗 诇诪讬诪专 讚讛讗 讚讻转讬讘 讛讘讜拽专 讗讜专 讛讬讬谞讜 诇讗砖诪注讬谞谉 讛讗 讙讜驻讗 诇讗讙诪讜专讬 讗讘讚讬拽转 讞诪抓 砖讬讛讬讛 讘讗讜转讜 讛讝诪谉 诪砖讗"讻 诇诪讗讬 讚诪砖谞讬 拽砖讬讗 诇讬讛 讬转讜专讗 讚拽专讗 讚讛讘讜拽专 讗讜专 讜讗讛讗 诪住讬拽 砖驻讬专 讚讗讬爪讟专讬讱 诇讻讚专讘 讬讛讜讚讗 讜讚讜"拽. 讜注讜讚 讬砖 诇驻专砖 讘驻砖讬讟讜转 讚诪注讬拽专讗 拽讗 住诇拽讗 讚注转讬讛 讚讛讘讜拽专 讗讜专 讛讬讬谞讜 注诇讜转 讛砖讞专 讻讚驻专讬砖讬转 讗讘诇 诇诪讗讬 讚诪砖谞讬 爪驻专讗 谞讛讜专 注"讻 讛讬讬谞讜 讛谞抓 讛讞诪讛 讻驻专砖"讬 讜注"讝 诪住讬拽 讚讜讚讗讬 讛讻讬 讛讜讗 诇注讜诇诐 讬讻谞住 讘讻讬 讟讜讘 讜讛讬讬谞讜 讛谞抓 讛讞诪讛:


砖诐 诪讬转讬讘讬 讜讻讗讜专 讘讜拽专 讬讝专讞 砖诪砖 讻讜'  讛讗 讚诪讬讬转讬 拽专讗 讚谞讘讬讗讬诐 讜诇讗 诪讬讬转讬 诪注讬拽专讗 诪讜讬拽专讗 讗诇拽讬诐 诇讗讜专 讬讜诐 谞专讗讛 讚讗讛讗讬 砖讬谞讜讬讗 讚诇注讬诇 拽讗讬 讚诪砖谞讬 诪讬 讻转讬讘 讛讗讜专 讘讜拽专 诪砖诪注 讚讗讬 讛讜讛 讻转讬讘 讛讗讜专 讘讜拽专 讛讜讛 诪讜讻讞 砖驻讬专 讚讗讜专 讬诪诪讗 诪砖"讛 诪讬讬转讬 讛讗讬 拽专讗 讚讻转讬讘 讻讗讜专 讘讜拽专. 讜注讜讚 谞专讗讛 诇讬讬砖讘 诇诪讗讬 讚驻专讬砖讬转 讚注讬拽专 诪诇转讗 讚讗讜专 讬诪诪讗 讛讬讬谞讜 讘注诇讜转 讛砖讞专 讗"讻 诪讛讗讬 拽专讗 诪砖诪注 诇讬讛 讛讻讬 讚讻转讬讘 讜讻讗讜专 讘讜拽专 讬讝专讞 砖诪砖 讜讻驻专砖"讬 讚注"讻 讘注诇讜转 讛砖讞专 拽讗诪专 讚讻诪讜 砖讘讗讜转讜 砖注讛 谞讬讻专 诪讛讬驻讱 诇讛讬驻讱 讚诪转讞讬诇 诇讛讗讬专 驻转讗讜诐 诪转讜讱 讛讞讜砖讱 讛讙诪讜专 讻诪讜 讻谉 讬讛讬讛 讝专讬讞转 砖诪砖 诇爪讚讬拽讬诐 砖讬爪讗讜 诪讗驻讬诇讛 讜爪专讛 砖讬砖 诇讛诐 讘注讜讛"讝 诇讗讜专' 讚讛讬讬谞讜 诇注讜诇诐 讛讘讗 讜注"讝 诪砖谞讬 讚讜讚讗讬 讗讬 讛讜讛 讻转讬讘 讗讜专 讘讜拽专 讛讜讛 诪讜讻讞 讛讻讬 讗讘诇 注讻砖讬讜 讚讻转讬讘 讜讻讗讜专 讘拽专 诪砖讜诐 讚诇诪砖诇 讗转讬 讗"讻 讬砖 诇驻专砖 讘注谞讬谞讗 讗讞专讬谞讗 讻讚诪住拽讬谞谉 讜讚讜"拽:

